title: Barcelonan metron linja 5

text: Barcelonan metron linja 5 on vuonna 1959 avattu Transports Metropolitans de Barcelonan liikennöimä metrolinja Barcelonan kaupungissa Espanjan Kataloniassa. Linja on 16,7 kilometriä pitkä ja sen varrella on 23 asemaa. Nykyiset pääteasemat ovat Cornellà Centre ja Horta, mutta linjaa on suunniteltu laajennettavaksi. Linjaa merkitään metrokartoissa sinisellä värillä.


title: Barcelonan metron linja 5

text: Asemien yhteydessä näkyvät vaihtomahdollisuudet muihin metrolinjoihin, Trambaix-pikaraitiotiehen ja Renfen juniin. Myös rakennusvaiheessa olevat metrolinjat 9 ja 10 on merkitty.


title: Brian Tracy

text: Brian Tracy (syntynyt Kanadassa 1944) on itsensäkehittämisen auktoriteetti, joka on nauhoittanut ja videoinut monia esityksiään ja töitään sähköiseen muotoon. Hänen audio-ohjelmiaan ja DVD-pohjaisia valmennuspakettejaan myydään kymmenissä maissa. Suomessa tunnetuin Brian Tracyn metodeja ja oppeja hyödyntänyt ja hyödyntävä liike-elämän valmentaja ja konsultti on Jari Sarasvuo, jonka työ ja myös omat teokset perustuvat pitkälti Tracyn teoksiin. Tracyn esitykset ja seminaarit kattavat useita henkilökohtaisen kehittämisen ja yritystoiminnan osa-alueita, joista tunnetuimmat ovat johtamisen, myynnin, tehokkaan esimiestoiminnan ja liiketoimintastrategioiden alueilta. Hän on nykyisin erittäin kysytty puhuja ja esiintyjä, joka kiertää jatkuvasti ympäri maailmaa. Suomessa hänen seminaarinsa ovat yleensä loppuunmyytyjä. Nykyisin hän on pääosin omistamansa Brian Tracy Internationalin hallituksen puheenjohtaja sekä maailman nopeimmin leviävän oppimis- ja kehittämisyhteisön iLearningGlobalin oppimisesta vastaava johtaja (Chief Learning Officer). Brian Tracy Internationalilla on jälleenmyyjiä yli kolmessakymmenessä maassa ja iLearningGlobalin toiminta kattaa jo yli neljäkymmentä maata. Suomessa Brian Tracy Internationalin pääedustaja on Brian Tracy International, Estonia, Finland, Latvia and Lithuania Oü. Yhtiö sijaitsee Pärnussa ja lisenssioituja Brian Tracy valmentajia on kaikissa Baltian maissa ja Suomessa.


title: Brian Tracy

text: Nuorempana Tracylle ei koulu maistunut ja hän joutuikin lopettamaan koulun kesken ennen valmistumistaan. Koulun jälkeen Tracy teki erilaisia ruumiillisia töitä, kunnes sai työpaikan tramppilaivalla. Hän kiersi aluksen mukana 8 vuotta, käyden kaiken kaikkiaan yli kahdeksassakymmenessä maassa viidellä mantereella.


title: Brian Tracy

text: Maihin palattuaan hän ei löytänyt muita töitä ja päätyi myyntitöihin, missä hän ei aluksi pärjännyt kovinkaan hyvin. Hän seurasi menestyvien myyjien työtä ja kysyi heidän menestyksensä syistä ja otti oppimaansa omaan käyttöön. Ensimmäisen vuotensa lopulla hän oli yrityksen huippumyyjien joukossa ja toisen vuotensa lopuksi hänet nimitettiin myyntijohtajaksi vastuullaan 95 ihmistä. Hän oli tuolloin 25-vuotias. [1]


title: Brian Tracy

text: Kolmenkymmenen ikäisenä Tracy palasi Albertan yliopistoon missä hän suoritti maisterin tutkinnon liiketaloustieteissä.[lisätietoja tarvitaan]


title: Brian Tracy

text: Vuoden 1981 alussa Tracy otti käyttöön "menestymisjärjestelmänsä", jota aluksi kutsuttiin nimellä "The Phoenix Seminar." Kolme vuotta myöhemmin, 1985, hän julkaisi päivitetyn version tästä seminaarista itse-opiskeluun tarkoitettuna audio-ohjelmana nimellä " Onnistumisen psykologia".


title: Brian Tracy

text: Tracyn kirja Maximum Achievement on mukana yhtenä 50:stä menestymisen, motivaation ja johtamisen klassikoista jotka mainitaan TomButler-Bowdonin teoksessa 50 Success Classics[2] (2004).


title: Brian Tracy

text: Tracyn monien ammatillisten saavutusten lisäksi hän on myös jäsenenä the Heritage Foundationin, vaikutusvaltaisen Washington, D.C.-alueella sijaitsevan julkisen poliittisen tutkimusinstituutin johtoryhmässä (the Board of Trustees). [3]


title: Brian Tracy

text: Hänen työnsä runko perustuu väljästi muiden menestymisen "gurujen" kuten Earl Nightingalen, Jim Rohnin ja Denis Waitleyn töihin. Jokin aika sitten hän aloitti Brian Tracy yliopiston, joka käyttää verkko-oppimista ja sen menetelmiä tarkoituksena auttaa yrittäjiä, yritysten omistajia ja myynnin ammattilaisia kehittämään itseänsä ja toimintaansa.


title: Brian Tracy

text: The Brian Tracy College of Business and Entrepreneurship Andrew Jackson yliopistossa (verkko-oppimiseen perustuva oppilaitos Hooverissa, Alabamassa), on nimetty hänen mukaansa ja perustuu hänen opetuksiinsa.


title: Brian Tracy

text: Maaliskuussa 2008 Brian Tracy ja eräät hänen liikekumppaneistaan loivat iLearningGlobal in, joka on myös verkko-oppimisyhteisö jonka tiedekunta muodostuu useista maailman tunnetuimmista puhujista ja kouluttajista.


title: Brian Tracy

text: Brian Tracy on naimisissa pitkäaikaisen vaimonsa, Barbaran kanssa; heillä on neljä lasta, joista ainakin yksi työskentelee isänsä palveluksessa. Brian Tracyllä on kolme veljeä, Arnold, Dalmar, and Paul (nimet löytyvät Brian Tracyn teoksesta "Million Dollar Habits"; koska hän omistaa teoksen kolmelle veljelleen).


title: Brian Tracy

text: Jones and the Salesman (1999)^ Tracy, Brian. "Eat that Frog!". Berrett-Koehler Publishers; 2nd edition (January 1, 2007).


title: Brian Tracy

text: ^ Butler-Bowdon, Tom (2004). 50 Success Classics: Winning Wisdom for Work and Life from 50 Landmark Books. London & Boston: Nicholas Brealey, p. 264. ISBN 978-1-85788-333-6.


title: Brian Tracy

text: ^ Heritage Foundation Board of Trustees, heritage.org


title: Hao Shuangyan

text: Hao Shuangyan (s. 1988) on kiinalainen suunnistaja.


title: Hao Shuangyan

text: Kiovan MM-kilpailuissa 2007 Hao karsiutui pitkän matkan finaalista ja sijoittui viestissä 21:nneksi. Seuraavana vuonna Olomoucin MM-kilpailuissa hän sijoittui viestissä seitsemänneksi Zhu Mingyuen ja Li Jin kanssa. Hän selviytyi sprintin finaaliin, mutta hänet hylättiin finaalissa. Hän karsiutui keskimatkan ja pitkän matkan finaaleista. Miskolcin MM-kilpailuissa 2009 hän sijoittui sprintissä kymmenenneksi, viestissä 12:nneksi ja pitkällä matkalla 31:nneksi. Keskimatkalla hän karsiutui finaalista.


Jalkapallon maailmanmestaruuskilpailujen 2002 loppuottelu pelattiin 30. kesäkuuta 2002 kello 20.00 paikallista aikaa (14.00 Suomen aikaa) sijaitsevalla (Jokohaman Nissan-stadionilla. Loppuottelussa pelasivat vastakkain Saksa sekä Brasilia. Italialainen Pierluigi Collina toimi ottelun erotuomarina. Brasilia voitti ottelun Ronaldon maaleilla 2–0. Katsojia stadionilla oli 69 029.


title: Uudenkylän koulu

text:
Uudenkylän koulu on ala-asteen kyläkoulu Nastolan Uusikylässä noin 20 km Lahdesta. Koulussa on 55 oppilasta ja yhdysluokat 1.–2. luokka, 3.–4. luokka ja 5.–6.luokka. Koulussa on kolme opettajaa. Lisäksi koulussa käy kiertävä erityisopettaja. Henkilökuntaan kuuluu myös jakelukeittiötä ja siivousta hoitava keittiöhenkilö/laitossiistijä. Kouluruoka tuodaan Rakokiven koulusta.
Koulu remontoitiin osittain ulkoa vuonna 2009. Pihalla on rengaskeinut, lautakeinut, ylä- ja alakenttä sekä liukumäki. Talvisin alakentälle jäädytetään luistelukenttä. Kunnan hoitamille hiihtoladuille on 500 metrin matka.


title: Xilam Animation

text: Xilam Animation tai lyhyesti Xilam on ranskalainen animaatioita tuottava yhtiö. Sen perusti Marc du Pontavice vuonna 1990, jolloin se oli osana ranskalaista elokuvayhtiötä Gaumontia. Yhtiö sai varsinaisen nimensä vuonna 1998. Du Pontavicen lähdettyään pois elokuvayhtiö Gaumontista vuonna 1999 se on toiminut itsenäisenä animaatiostudiona. Xilamin kenties tunnetuimpia animaatioita ovat Oggi ja torakat, sekä Lucky Luke – Uudet seikkailut.


title: Passions

text: Passions oli yhdysvaltalainen saippuaooppera, joka pyöri NBC:lla vuodet 1999–2008. Passions keskittyi Harmonyn kylään. Käsikirjoittaja on James E. Reilly. Sarja on pyörinyt Suomessakin Nelosella.


title: Lady Margaret Hall

text: Lady Margaret Hall (LMH) on yksi englantilaisen Oxfordin yliopiston collegeista. Se sijaitsee Norham Gardens -tien päässä Oxfordin keskustan koillislaidalla. Collegen alueen itäreunalla virtaa Thamesin sivujoki Cherwell, etelässä alue rajautuu University Parksin puistoalueeseen. Lady Margaret Hallin sisarcollege Cambridgen yliopistossa on Newnham College.


title: Lady Margaret Hall

text: Lady Margaret Hall perustettiin vuonna 1878 Oxfordin ensimmäisenä naisille suunnattuna collegena. Ensimmäiset yhdeksän opiskelijaa aloittivat opiskelunsa seuraavana vuonna. College on nimetty lady Margaret Beaufortin, kuningas Henrik VII:n oppineisuudestaan kuulun äidin, mukaan. Collegen ensimmäinen rehtori oli Elizabeth Wordsworth, Lincolnin piispan Christopher Wordsworthin tytär ja siten runoilija William Wordsworthin veljenpojan tytär. Vuonna 1979 Lady Margaret Hall alkoi useimpien muiden entisten naisten collegejen tavoin hyväksyä myös miespuolisia opiskelijoita.


title: Dan Hennah

text: Dan Hennah on uusiseelantilainen elokuvalavastaja. Hänet tunnetaan parhaiten "Taru sormusten herrasta" -elokuvatrilogian lavastuksesta, jonka jokaisesta osasta hän on ollut ehdolla parhaan lavastuksen Oscar-palkintoon ja jonka hän myös voitti Oscar-palkinnon. "Taru sormusten harrasta" -elokuvien lisäksi hän on ollut ehdolla parhaan lavastuksen Oscar-palkintoon "King Kong" -elokuvasta.


title: Unelmien kenttä

text: Unelmien kenttä ("Field of Dreams") on vuonna 1989 ensi-iltansa saanut yhdysvaltalainen draama- ja fantasiaelokuva. Elokuvan on ohjannut Phil Alden Robinson ja se pohjautuu W. P. Kinsellan romaaniin "Shoeless Joe".


title: Unelmien kenttä

text: Elokuva oli Oscar-ehdokkaana parhaasta elokuvasta, parhaasta musiikista ja parhaasta sovitetusta käsikirjoituksesta.


title: Unelmien kenttä

text: Ray Kinsella (Kevin Costner) on maanviljelijä, joka elää Iowassa yhdessä vaimonsa Annien (Amy Madigan) ja heidän tyttärensä Karinin kanssa.


title: Unelmien kenttä

text: Kävellessään maissipellollaan Ray kuulee äänen kuiskaavan ”Jos rakennat sen, hän tulee” ja samalla hän näkee näyn baseball-kentästä. Ray uskoo ja hänestä tuntuu, että häntä on pyydetty rakentamaan se ja Annie tukee häntä. Epäileväiset naapurit katsovat vieressä, kun Ray jyrää osan maissipeltoaan ja rakentaa kentän. Vuosi kuluu eikä mitään tapahdu.


title: Unelmien kenttä

text: Eräänä päivänä Karin osoittaa baseball-kentällä olevaa miestä ja Ray tunnistaa miehen ”Shoeless Joe” Jacksoniksi, baseball-pelaajaksi, joka oli hänen isänsä esikuva. Joe ihastuu kenttään ja kysyy voiko hän tuoda toiset pelaamaan kanssaan kentälle. Hän palaa myöhemmin ja tuo mukanaan seitsemän muuta pelaajaa, jotka kuuluivat White Sox -joukkueeseen ja jotka joutuivat vuonna 1919 mukaan Black Sox -sopupeliskandaaliin.


title: Unelmien kenttä

text: Myöhemmin Rayn lanko Mark, joka ei näe pelaajia, kertoo, että hän joutuu vararikkoon jos ei istuta maissia uudestaan. Ray kuulee myöhemmin uudestaan äänen, joka sanoo ”Helpota hänen tuskaansa”. Ray osallistuu PTA-tapaamiseen, jossa puhutaan kirjoista ja 1960-luvun kirjailijasta ja aktivistista, Terence Mannista. Ray päättelee, että ääni tarkoittaa Mannia, josta on tullut erakko. Mann kirjoitti, että lapsena hän unelmoi näkevänsä Dodgersin pelaamassa Ebbets Fielillä, mutta ei koskaan nähnyt heitä. Annie tukee Rayn päätöstä lähteä etsimään kirjailija Bostonista.


title: Unelmien kenttä

text: Aluksi Mann kieltäytyy, mutta Ray houkuttelee hänet katsomaan baseball-peliä Fenway Parkiin. Ray kuulee äänen uudestaan ja näkee 1920-luvulla pelanneen Archibald ”Moonlight” Grahamin, joka pelasi yhdessä isoimmista joukkueista, muttei koskaan lyönyt. Ensin Terence näyttelee tietämätöntä, mutta Rayn ollessa lähdössä hän paljastaa kokeneensa saman näyn. Molemmat matkustavat yhdessä Minnesotaan etsimään Grahamin.


title: Unelmien kenttä

text: Saavuttuaan määränpäähänsä he saavat tietää Grahamin kuolleen 16 vuotta aiemmin ja he palaavat hämmentyneinä motelliinsa. Sinä yönä Ray kävelee ulkona ja siirtyy yhtäkkiä ajassa vuoteen 1972, Grahamin kuolinvuoteen. Ray löytää hänet ja he puhuvat Grahamin baseballin lopettamisesta. Graham kertoo haaveilevansa yhä pelaamisesta ja Ray sanoo voivansa toetuttaa hänen unelmansa, mutta Graham kieltäytyy ja Ray palaa nykyhetkeen.


title: Unelmien kenttä

text: Terence ja Ray palaavat Iowaan ja matkalla he ottavat kyytiin nuoren pojan, joka kertoo olevansa Archie Graham, nuori ”Moonlight” Graham. Maatilalla pelaajat ovat aloittaneet normaalin pelin. Graham liittyy mukaan pelaamaan ja pelaajat kiusoittelevat häntä hänen nuoruudestaan ja innokkuudestaan. Hän saa lopulta lyödä ja hän lyö ”uhrautumislyönnin”.


title: Unelmien kenttä

text: Mark, joka ei vieläkään näe pelaajia, saapuu maatilalle ja yrittää saada Rayta myymään tilan. Karen sanoo, ettei Rayn pidä myydä ja että ”Ihmisiä tulee”. Terence Mann sanoo, että ihmisiä tulee, koska he voivat kokea uudelleen lapsuutensa. Hetken epäröinnin jälkeen Ray kieltäytyy myymästä.


title: Unelmien kenttä

text: Turhautunut Mark riitelee Rayn kanssa ja lyö vahingossa Karinin alas katsomosta, joka on kentän laidalla. Hän makaa maassa tajuttomana ja hengittämättä. ”Moonlight” Graham juoksee kentältä hetken epäröinnin jälkeen ja ylitettyään kentän rajan, hän muuttuu vanhaksi tohtori Grahamiksi. Hän saa selville, että Karinilla on kurkussaan ruokaa, joka aiheutti hengittämättömyyden. Ray tajuaa, että Graham on uhrannut nuoruutensa hahmon eikä voi palata kentälle pelaajana ja pyytää anteeksi. Gramahin rohkaistua Raytä hän kävelee takakentälle, vaihtaa kunnioittavia sanoja pelaajien kanssa ja katoaa sitten maissien sekaan. Vaimea Mark pystyy viimein näkemään pelaajat ja kieltää Rayta myymästä tilaansa.


title: Unelmien kenttä

text: Kun pelaajat ovat lähdössä kentältä, Joe pyytää Terenceä liittymään heihin. Ray on vihainen, kun häntä ei kutsuta, mutta Terence kertoo, että näin hän voi saada takaisin nuoruutensa innon kirjoittamiseen ja vakuuttaa Rayn pysymään ja pitämään huolta perheestään. Hän lähestyy maissia ja katoaa.


title: Unelmien kenttä

text: ”Shoeless Joe” sanoo Raylle, että jos hän rakentaa sen, HÄN tulee ja osoittaa pelaajaa lähellä kotipesän lyöntipaikkaa. Pelaaja paljastaa kasvonsa ja Ray tunnistaa hänet isäkseen, nuorena miehenä. Ray arvaa, että ääni oli Joen, mutta Joe sanoo että se oli Rayn itsensä ennen kuin kävelee maissipeltoon.


title: Unelmien kenttä

text: Ray esittelee isänsä Karinille yksinkertaisesti Johnina. Pienen sananvaihdon jälkeen hänen isänsä on lähdössä, mutta Ray kutsuu häntä isäkseen ja kysyy haluaisiko tämä syötellä hänen kanssaan. Kentän laidalta horisonttiin näkyy loputon autojen virta, joka on tulossa kentälle.


title: Unelmien kenttä

text: "Video-oppaassa" vuodelta 1994 Harri Närhi sanoo elokuvaa unelmien tärkeyttä ja niiden toteuttamisen mystiikkaa lämpimästi korostavaksi fantasiaksi. Hän antaa "Unelmien kentälle" neljä tähteä viidestä, mikä vastaa sanallista arviota ”erinomainen”.


title: Stephenie McMillan

text: Stephenie McMillan (20. heinäkuuta 1942 Essex – 19. elokuuta 2013 Norfolk) oli brittiläinen lavastaja, joka tunnetaan parhaiten "Harry Potter" -elokuvien lavastuksesta, josta hän oli kaksi kertaa ehdolla Oscar-palkinnon saajaksi – elokuvista "Harry Potter ja viisasten kivi" ja "Harry Potter ja liekehtivä pikari". Hän voitti Oscarin elokuvan "Englantilainen potilas" lavastuksesta yhdessä Stuart Craigin kanssa.


title: Tummaverkkoperhonen

text: Tummaverkkoperhonen ("Melitaea diamina") on täpläperhosten heimoon kuuluva keskikokoinen päiväperhonen.


title: Tummaverkkoperhonen

text: Tummaverkkoperhosen siipien kärkiväli on noin 31–42 mm. Naaraat ovat keskimäärin koiraita kookkaampia. Siipien yläpinta on suurelta osin mustanruskea, sillä tummat kirjaukset peittävät suurimman osan ruskeankeltaisesta pohjaväristä, erityisesti takasiivissä.


title: Tummaverkkoperhonen

text: Tummaverkkoperhonen on palearktinen laji, joka esiintyy Etelä-Euroopan länsiosista ja Keski-Euroopasta Fennoskandian eteläosiin sekä Venäjän ja Keski-Aasian kautta Siperiaan ja Amurille. Suomessa on paikallisia esiintymiä Pirkanmaalla, Etelä-Pohjanmaalla ja Satakunnassa.


title: Tummaverkkoperhonen

text: Tummaverkkoperhonen on rauhoitettu Suomessa luonnonsuojeluasetuksella. Esiintymisalue on taantunut karjan laidunnuksen vähenemisen sekä niittyjen metsityksen seurauksena. Perhosen elinpaikkoja on talvella 2014 kunnostettu useissa kohteissa Pirkanmaalla. Esimerkiksi Viitapohjassa työtä tehtiin metsurityön lisäksi kaivinkoneen ja energiapuukauhan voimin. Niittyjen kunnostushankkeen toteutti Pro Agria Etelä-Suomi. Työn tilasi ja rahoitti Pirkanmaan ELY-keskus.


title: Tummaverkkoperhonen

text: Lentoaika on touko–heinäkuussa yhtenä sukupolvena. Suomessa kesäkuun alkupuolelta heinäkuun puoliväliin.


title: Tummaverkkoperhonen

text: Tummaverkkoperhosen elinympäristöä ovat kosteat ja heinikkoiset niityt ja rantaniityt, soiden pensaikkoiset reunat ja rantojen laidun- ja hakamaat. Laji viihtyy myös avoimien ojien pientareilla. Perhonen esiintyy usein myös vuoristoalueilla alppiniityillä 2 000 metrin korkeudelle asti. Levinneisyysalueellaankin perhosta tavataan vain paikoittain.


title: Tummaverkkoperhonen

text: Toukan ravintokasveja ovat maitikat ("Melampyrum"), ratamot ("Plantago"), tädykkeet ("Veronica") sekä rohtovirmajuuri ("Valeriana officinalis").


title: Pyhä Eustachius

text: Pyhä Eustachius on roomalais-katolisen kirkon pyhimys, marttyyri, joka kuoli 118. Hänet kuitenkin siirrettiin pois roomalais-katolisen kirkon pyhimyskalenterista, koska häneen liittyvä tarina oli niin uskomaton. Näin ollen häneen viitataan enä Pyhänä Eustachiuksena ja kumppaneina. Pyhä Eustachius on metsästäjien ja palomiesten sekä niiden, jotka ovat joutuneet kokemaan osakseen röyhkeyttä, suojelupyhimys. Pyhän Eustachiuksen päivä on 20. syyskuuta. Eustachius on myös yksi roomalais-katolisesta neljästätoista pyhästä auttajasta, jotka suojelevat tauteja tai välitöntä pahaa vastaan. Eustachius suojelee perheriitoja, eripuraa, vastaan.


title: Pyhä Eustachius

text: Pyhä Eustachius oli roomalainen keisari Trajanuksen kenraali Placidus, joka metsästysretkellä Rooman lähellä Tivolissa sai herätyksen ja kääntyi kristinuskoon. Otettuaan kasteen hän ryhtyi nimeltään Eustachiukseksi eli "Hyväksi onneksi" tai "Hedelmälliseksi". Hän koki elämässään monia Jobin kaltaisia koettelemuksia: hän menetti varallisuutensa, hänen palvelijansa kuolivat ruttoon, merimatkalla laivan kapteeni kidnappasi hänen puolisonsa, jokea ylitettäessä hänen kaksi poikaansa veivät susi ja leijona. Säilytettyään uskonsa hän sai hajallaan olevan perheensä uudelleen yhdistetyksi. Kieltäydyttyään pakanallisesta uhrauksesta keisari Hadrianukselle hänet, hänen puolisonsa ja poikansa tuomittiin kuolemaan paahtumalla pronssisen härän sisällä.


title: Pyhä Eustachius

text: Pyhän Eustachiuksen legenda sisältyy Jacobus de Voraginen noin 1260 ilmestyneeseen "Kultaiseen legendaan". Joitain Eustahciuksen legendaan liittyviä osia on tunnistettu liittyneen myös Pyhän Hubertuksen tarinaan. Näin ollen esimerkiksi Hollolan keskiaikaisen kivikirkon asehuoneen ja kirkkosalin välisessä suuressa puuovessa olevista raudasta taotusta metsästystä kuvaavasta teoksesta ei voida varmasti sanoa, viittaako se Eustachiukseen tai Hubertukseen.


title: Mario Balotelli

text: Mario Barwuah Balotelli (s. 12. elokuuta 1990 Palermo) on italialainen jalkapalloilija, joka edustaa Ranskan Ligue 1:ssä pelaavaa Olympique de Marseillea. Pelipaikaltaan hän on hyökkääjä.


title: Mario Balotelli

text: Balotelli syntyi Palermossa ghanalaisille maahanmuuttajille Thomas ja Rose Barwuah'lle. Perhe muutti pian Balotellin syntymän jälkeen Bagnolo Mellaan, Brescian maakuntaan. Balotellin ollessa 2-vuotias hänen vanhempansa antoivat poikansa Balotellin perheelle kasvatettavaksi, mikä hyväksyttiin laillisesti Brescian oikeudessa.


title: Mario Balotelli

text: Myöhemmin Balotelli syytti biologisia vanhempiaan maineenkipeiksi ja piti sitä ainoana syynä, jonka vuoksi he halusivat poikansa takaisin tämän tultua kuuluisaksi. Italian lain mukaan Balotelli sai hakea Italian kansalaisuutta vasta 18 vuoden ikäisenä, koska hänen adoptiostaan ei tehty virallista dokumenttia. Lopulta Balotellille myönnettiin Italian kansalaisuus 13. elokuuta 2008.


title: Mario Balotelli

text: Balotelli aloitti jalkapalloilun aluksi Mompianon seurakuntajoukkueessa Brescian maakunnassa. Sittemmin hän siirtyi pelaamaan San Bartolomeon piirijoukkueeseen. Vuonna 2001 Balotelli siirtyi Lumezzanen junioreihin, jossa hän pelasi aina vuoteen 2005 saakka.


title: Mario Balotelli

text: Balotellin ura alkoi Lumezzanessa Serie C1 tasolla noustuaan joukkueen edustukseen kaudeksi 2005–2006. Hän pelasi ensimmäisen ottelunsa 2. huhtikuuta 2006 Padovaa vastaan. Myöhemmin samana vuonna hän sai tilaisuuden koe-esiintyä Barcelonan akatemiaan ja saada mahdollinen siirto joukkueeseen, mutta hänen agenttinsa raha-ahneuden vuoksi siirto ei toteutunut. Balotelli pelasi kauden aikana Lumezzanessa yhteensä kaksi ottelua.


title: Mario Balotelli

text: 31. elokuuta 2006 Internazionale teki alustavasti lainasopimuksen Balotellin kanssa, sekä samalla option ostaa pelaaja lainasopimuksen jälkeen. Myös Fiorentina, Chelsea, Liverpool ja Tottenham esittivät tarjouksensa, mutta Balotelli siirtyi Internazionaleen. Balotelli vietti aluksi Internazionalen nuorten joukkueessa, jonka kanssa hän juhli Italian nuorten mestaruutta kaudella 2006–2007.


title: Mario Balotelli

text: Internazionalen valmentaja Roberto Mancini nosti Balotellin edustukseen ja hän pelasi ensimmäisen ottelunsa Serie A:ssa 16. joulukuuta 2007 Cagliaria vastaan. Kolme päivää myöhemmin Balotelli pääsi Italian cupin ottelussa avauskokoonpanoon Regginaa vastaan. Balotelli teki ottelussa kaksi maalia, kun Internazionale voitti ottelun maalein 1–4. Seuraavassa ottelussa Balotelli jäi vaihtopenkile Serie A:n ottelussa Sienaa vastaan. Sen sijaan 30. tammikuuta 2008 hän pääsi avauskokoonpanoon Italian cupin neljännesvälierässä Juventusta vastaan. Balotelli teki ottelussa kaksi maalia ja 2–3 voittomaalin Internazionalelle. Ensimmäisen Serie A maalinsa Balotelli teki Atalantaa vastaan 6. huhtikuuta 2008. Balotelli myös syötti ottelun avausmaalin, kun ottelu päättyi 0–2 Internazionalelle. Balotelli viimeisteli lopulta kauden aikana seitsemän maalia, joista neljä syntyi Italian cupissa. Balotelli juhli kauden päätteeksi Italian mestaruutta.


title: Mario Balotelli

text: Balotelli aloitti voittamalla Italian supercupin elokuussa 2008. Hän oli tehdä 2–1 voittomaalin Roomaa vastaan, mutta Dejan Stankovićin oman maalin myötä ottelu meni rangaistuspotkukilpailuun, jonka Internazionale voitti maalein 6–5. Balotelli ei tehnyt ottelun jälkeen maalia ennen kuin 4. marraskuuta 2008 Mestarien liigan ottelussa Anorthosis Famagustaa vastaan. Balotelli teki ottelun avausmaalin, joka lopulta päättyi tasan 3–3. Maalin myötä hänestä tuli Interin nuorin pelaaja, joka on tehnyt maalin Mestarien liigassa. Edellistä ennätystä piti hallussaan Obafemi Martins. Balotelli teki Serie A:ssa lopulta avausmaalinsa 21. helmikuuta 2009 Bolognaa vastaan ja seuraavassa Serie A -ottelussaan kaksi maalia AS Romaa vastaan. Ottelun aikana hän sai kuulla rasistisia huutoja AS Roman kannattajilta ja näytti heille hiljentymisen merkkiä tehdessään maalin rangaistuspotkusta. Balotellia kuitenkin syytettiin maalin jälkeen epäkunnioitettavasta elekielestä Christian Panuccia kohtaan. Myös Juventusta vastaan (19. huhtikuuta 2009) pelatussa ottelussa Balotelli joutui rasismin kohteeksi. Kauden päätteeksi Balotelli juhli uransa toista Italian mestaruutta. Hän pelasi yhteensä 22 ottelua Serie A:ssa, joissa hän teki kahdeksan maalia.


title: Mario Balotelli

text: Balotelli teki avausmaalinsa 17. lokakuuta 2009 Genoaa vastaan Serie A:ssa. Kaksi ottelua myöhemmin hän teki kaksi maalia Palermoa vastaan. 29. syyskuuta 2009 Balotelli teki ensimmäisen maalinsa Mestarien liigassa Rubin Kazania vastaan. Maali syntyi vapaapotkusta, jonka hän laukoi 35 metristä maaliin. Internazionale eteni lopulta lohkosta jatkoon ja kohtasi neljännesvälierissä Chelsean. Balotelli pelasi ensimmäisessä ottelussa tultuaan vaihdosta kentälle. Internazionale voitti lopulta Chelsean yhteismaalein 3–1 ja sai vastaansa puolivälierissä TsSKA Moskovan. Balotelli pelasi kaksiosaisessa ottelussa jälkimmäisessä, jossa hän tuli vaihdosta kentälle. Internazionale voitti molemmat ottelut maalein 1–0 ja eteni välieriin Barcelonaa vastaan. Balotelli oli mukana molemmissa otteluissa vaihtopelaajan roolissa. Ensimmäisessä ottelussa hän pääsi vaihdosta kentälle Diego Militon tilalle. Ottelun jälkeen Balotelli aiheutti kuitenkin hämminkiä, kun hän heitti pelipaitansa suutuspäissään maahan riideltyään valmentaja Jose Mourinhon kanssa, sekä oltuaan tyytymätön kannattajiensa buuaksille. Internazionale 3–1 voitosta huolimatta Marco Materazzi oli Zlatan Ibrahimovicin mukaan käynyt Balotellin kimppuun. Toisessa ottelussa Balotelli istui koko ottelun vaihtopenkillä, sekä myös sen jälkeen olleen Serie A ottelun Laziota vastaan. Balotelli pääsi lopulta pelaamaan Italian cupin loppuottelussa AS Romaa vastaan, jossa hän loukkasi jalkansa Francesco Tottin potkaistua häntä takaa päin. Tottille langetettiin rikkeestä neljän ottelun pelikielto. Ottelu päättyi lopulta Internazionalen 1–0 voittoon ja cupin mestaruuteen. Balotelli pelasi vielä kaksi ottelua Serie A:ssa ja teki Internazionalen paidassa viimeisen maalinsa Chievoa vastaan. Kauden päätteeksi Balotelli juhli urallaan kolmatta kertaa Italian mestaruutta. Hän oli myös mukana Mestarien liigan loppuottelussa Bayern Münchenia vastaan, mutta ei päässyt ottelussa kentälle, kun Internazionale voitti Mestarien liigan maalein 0–2. Balotelli pelasi kauden aikana yhteensä neljäkymmentä ottelua ja teki niissä yksitoista maalia.


title: Mario Balotelli

text: 13. elokuuta 2010 hän siirtyi englantilaisseura Manchester Cityyn arviolta noin 30 miljoonan euron siirtokorvauksella. Balotelli onnistui maalinteossa City-debyytissään, kun hän tuli vaihdosta kentälle ja teki ottelun ainoan maalin FC Timișoaraa vastaan Eurooppa-liigan ottelussa. Uransa ensimmäiset Valioliiga-maalinsa Balotelli teki 7. marraskuuta pelatussa ottelussa West Bromwichia vastaan. Samassa ottelussa Balotelli sai myös punaisen kortin, kun hän otti yhteen Youssuf Mulumbun kanssa. Balotelli teki kaksi maalia Eurooppa-liigan lohkovaiheen ottelussa FC Red Bull Salzburgia vastaan. City-uransa ensimmäisen hattutempun Balotelli teki 28. joulukuuta, kun City kaatoi Aston Villan 4–0 lukemin. Kauden viimeiseksi jääneen Valioliiga-maalinsa Balotelli teki Fulhamin verkkoon 27. helmikuuta. FA-cupin finaalissa Balotelli valittiin kentän parhaaksi pelaajaksi, kun City kaatoi Stoken 1–0 ja voitti ensimmäisen pokaalinsa 35 vuoteen.


title: Mario Balotelli

text: Kauden 2011–2012 Balotelli aloitti viimeistelemällä Cityn toisen maalin 2–0 voitossa Birminghamista Englannin liigacupissa. Tämän jälkeen hän osui Evertonia vastaan Cityn 2–0 voitossa. Seuraavassa pelissä Blackburnia vastaan Balotelli pääsi avaukseen ja teki Cityn 2–0 maalin, kun City voitti murskaavasti 0–4. Balotelli jatkoi maaliputkeaan Aston Villaa vastaan, kun hän teki 1–0 maalin Cityn 4–1 voitossa. Hurjaan vireeseen äitynyt nuori italialainen oli avauksessa myös 23. lokakuuta, kun City kohtasi Manchester Unitedin Old Traffordilla. Balotellin maalien tehtailu jatkui nyt jo neljännessä Valioliiga-ottelussa peräkkäin, kun hän laukoi 22 minuutin pelin jälkeen pallon millintarkasti Unitedin maaliin. Maalia tuulettaessaan hän nosti pelipaitansa ylös ja paljasti t-paidassaan olleen tekstin ""Why always me?"" Balotelli teki myös Cityn 2–0 maalin ja hankki United-toppari Jonny Evansille punaisen kortin toisen jakson alussa. City voitti lopulta murskaavasti 1–6.


title: Mario Balotelli

text: Mestareiden liiga -debyyttinsä City-paidassa Balotelli teki 2. marraskuuta, kun manchesterilaiset kohtasivat Villarrealin. Balotelli viimeisteli Cityn 0–2 maalin rangaistuspotkusta ja lopulta City voitti luvuin 0–3. 27. marraskuuta Balotelli tuli vaihdosta kentälle Liverpoolia vastaan ja sai kahden keltaisen kortin myötä ulosajon. 3. joulukuuta Balotelli tuli niin ikään vaihdosta kentälle Norwichia vastaan ja viimeisteli Cityn 4–1 maalin olkapäällään maaliviivalta. Balotelli oli avauksessa, kun City kohtasi Chelsean Stamford Bridgella 12. joulukuuta. Nuori italialainen vei Cityn 0–1 johtoon jo kahden minuutin pelin jälkeen, mutta manchesterilaiset kokivat kauden ensimmäisen tappionsa, kun Chelsea voitti lopulta 2–1.


title: Mario Balotelli

text: 22. tammikuuta Balotelli tuli vaihdosta kentälle Tottenhamia vastaan ja astui Scott Parkerin päälle, josta pelin jälkeen seurasi neljän ottelun pelikielto. Howard Webb ei kuitenkaan pelin aikana nähnyt Balotellin tallomista, joten Balotelli sai jatkaa pelin loppuun. Balotelli pääsi iskemään kauden yhdeksännen valioliigamaalinsa tärkeään paikkaan, kun Ledley King kaatoi hänet lisäajalla ja seurauksena oli rangaistuspotku. Balotelli laukoi pallon kylmähermoisesti Brad Friedelin ulottumattomiin ja City voitti 3–2. 21-vuotias italialainen palasi avauskokoonpanoon 25. helmikuuta, vapauduttuaan neljän ottelun pelikiellosta. Balotelli teki ottelun voittomaaliksi jääneen 1–0 osuman, jonka jälkeen hän paljasti pelipaitansa alta tekstin ""Raffaella ti amo"". Avauskokoonpanossa Balotelli oli myös Boltonia vastaan 3. maaliskuuta ja teki Cityn 2–0 maalin. 31. maaliskuuta Balotelli oli avauksessa Sunderlandia vastaan ja teki Cityn 1–1 tasoitusmaalin rankkarista. Mestaruudesta Manchester Unitedin kanssa rajusti taistellut City joutui vaikeuksiin, kun Sunderland siirtyi jo 1–3 johtoon, mutta Balotelli kavensi kaukolaukauksellaan pelin 2–3 lukemiin. City nousi lopulta tasatulokseen, kun Aleksandar Kolarov tasoitti pelin 86 minuutin kohdalla.


title: Mario Balotelli

text: Myös Cityn seuraavassa pelissä Balotelli oli avauksessa, kun joukkue kohtasi Emirates Stadiumilla Arsenalin. Balotelli lensi kentältä kahden keltaisen myötä ja Cityn mestaruusmahdollisuudet näyttivät menneen, kun Arsenal otti 1–0 voiton Mikel Artetan maalilla. Balotelli sai kauden toisen punaisen korttinsa myötä kolmen ottelun pelikiellon ja City-manageri Roberto Mancinin kärsivällisyys alkoi olla loppu. Mancini sanoi pelin jälkeen, että Balotelli ei tule enää kauden aikana pelaamaan City-paidassa ja että hänet tullaan myymään pois. Mancini kuitenki pyörsi sanansa kauden viimeisessä ottelussa, jossa City kohtasi Queens Park Rangersin. Cityn viiden ottelun voittoputki oli nostanut sen tasapisteisiin Unitedin kanssa ja voitolla City olisi mestari paremmalla maalierolla. Balotelli tuli kentälle 75 minuutin pelin jälkeen, kun City oli hurjasta pyörityksestään huolimatta 1–2 tappiolla. Balotellilla oli paikka tasoittaa peli aivan varsinaisen peliajan lopussa, mutta QPR-maalivahti Paddy Kenny torjui italialaisen puskun. City kuitenkin tasoitti pelin lisäajan toisella minuutilla Edin Džekon maalilla ja lisäajan neljännellä minuutilla Balotelli onnistui kaaduttuuankin pelaamaan pallon Sergio Agüerolle, joka laukoi pallon verkkoon ja Cityn mestaruuteen 44 vuoden tauon jälkeen.


title: Mario Balotelli

text: Balotelli palasi takaisin Italiaan 29. tammikuuta 2013 siirryttyään AC Milaniin 22 miljoonan euron siirtokorvauksella. Sopimus on 4,5-vuotinen. Loppukaudella Milanissa hän teki 12 maalia kolmessatoista ottelussa.Performance data for season 2012/13 transfermarkt.co.uk Viitattu 28.12.2013.


title: Mario Balotelli

text: Hän onnistui heti Milan-debyytissään 2–1-voitossa Udineseä vastaan kahdesti maalinteossa. Hän teki maalit myös seuraavissa otteluissa Cagliaria sekä Parmaa vastaan. 8. maaliskuuta 2013 Balotelli teki jälleen maalin 2–0-voitossa Genoasta ja 17. maaliskuuta hän teki Milanin molemmat maalit 2–0-voitossa Palermosta. 7. huhtikuuta pelatussa ottelussa Fiorentinaa vastaan Balotellin todettiin solvanneen tuomaria ottelun loppuhetkillä ja hän sai kolmen ottelun pelikiellon. Tämä ei kuitenkaan hidastanut Balotellin maalitahtia, kun hän teki pelikiellon jälkeen kolmessa peräkkäisessä ottelussa maalin. Balotelli teki maalin myös kauden päätösottelussa AC Sienaa vastaan tasoittaen ottelun 1–1:een ottelun 84. minuutilla. Ottelu päättyi lopulta Milanin 2–1-voittoon Philippe Mexèsin tehdessä 2–1-voittomaalin kolme minuuttia myöhemmin.


title: Mario Balotelli

text: – avausmaalin Balotelli teki 1. syyskuuta 3–1-voitossa Cagliarista. 14. syyskuuta pelatussa ottelussa Torinoa vastaan hän teki maalin tasoittaen ottelun 2–2:een lisäajan seitsemännellä minuutilla. 22. syyskuuta Balotellilla oli varsin värikäs ottelu SSC Napolia vastaan: Balotelli teki maalin, epäonnistui rangaistuspotkussa ensimmäistä kertaa ammattilaisurallaan sekä sai punaisen kortin päätösvihellyksen jälkeen, josta hänelle tuli kolmen ottelun pelikielto. Balotelli teki seuraavan maalinsa 1. joulukuuta Calcio Cataniaa vastaan vieden Milanin 2–1-johtoon 3–1-voittoon päättyneessä ottelussa. Balotelli teki kaksi maalia 7. joulukuuta pelatussa 2–2-tasapelissä AS Livorno Calcion kanssa. 12. tammikuuta 2014 hän teki Milanin 2–0-maalin 3–4-tappiossa Sassuololle. Balotelli teki maalin myös seuraavassa ottelussa, 19. tammikuuta pelatussa 1–0-voitossa Hellas Veronalle. Hän teki maalin myös seuraavalla Serie A -kierroksella Cagliaria vastaan 2–1-vierasvoitossa. Tämän jälkeen hän teki vielä viisi (5) maalia ja päätti kautensa 14 maaliin 30 liigapelissä.


title: Mario Balotelli

text: 25. elokuuta 2014 Englannin Valioliigan Liverpool varmisti Balotellin siirron seuraan. Balotelli pelasi Milanin paidassa puolentoista vuoden aikana yhteensä 54 ottelua, joissa teki 30 maalia.


title: Mario Balotelli

text: 25. elokuuta Balotelli siirtyi englantilaiseen Liverpooliin monivuotisella sopimuksella. Siirtosumman on uutisoitu olleen 16 miljoonaa puntaa. Balotelli otti käyttöönsä numeron 45.


title: Mario Balotelli

text: Balotelli palasi AC Milaniin 27. elokuuta 2015 vuoden pituisella lainasopimuksella. Hän teki kauden ensimmäisen maalinsa vapaapotkusta ottelussa Udinesea vastaan 22. syyskuuta 2015. Viikkoa myöhemmin hän sai nivusvamman ja joutui sivuun kolmeksi kuukaudeksi. Hän palasi kentälle 17. tammikuuta 2016 ottelussa Fiorentinaa vastaan. Balotellilla oli kauden päättyessä vain yksi maali 20 sarjaottelusta; Milan päätyi sarjataulukossa seitsemänneksi ja jäi ilman Eurooppa-liiga -paikkaa kolmatta kautta peräkkäin.


title: Mario Balotelli

text: Balotelli sai ensimmäisen maajoukkuekutsunsa 7. elokuuta 2007 Ghanalta harjoitusotteluun Senegalia vastaan. Balotelli kuitenkin kieltäytyi kutsusta ja kertoi haluavansa edustaa Italiaa mikäli saisi tähän tilaisuuden. 29. elokuuta 2008 Balotelli sai kutsun Pierluigi Casiraghilta Italian alle 21-vuotiaiden maajoukkueeseen pelaamaan alle 21-vuotiaiden Euroopanmestaruuskisojen karsintoihin. Balotelli pelasi ensimmäisen maaottelunsa alle 21-vuotiaissa 5. syyskuuta 2008 Kreikkaa vastaan ja teki myös ottelussa maalin. Ottelu päättyi 1–1. Balotelli valittiin myös vuoden 2009 EM-kilpailuihin, jossa hän teki Italian avausmaalin Ruotsia vastaan. Muutamaa minuuttia myöhemmin Balotelli sai kuitenkin ulosajon. Italia eteni aina välieriin saakka, jossa se hävisi Saksalle maalein 0–1.


title: Mario Balotelli

text: Balotelli sai ensimmäisen kutsunsa Italian A-maajoukkueeseen 6. elokuuta 2010 ja pelasi ensimmäisen maaottelunsa Italian paidassa 10. elokuuta 2010 harjoitusottelussa Norsunluurannikkoa vastaan. Noin vuotta myöhemmin Balotelli teki ensimmäisen maalinsa Italian paidassa Puolaa vastaan.


title: Mario Balotelli

text: Italian päävalmentaja Cesare Prandelli valitsi Balotellin Italian vuoden 2012 EM-kisajoukkueeseen. Balotelli oli Italian avauskokoonpanossa alkulohkon peleissä Espanjaa ja Kroatiaa vastaan, mutta ei onnistunut maalinteossa kummassakaan ottelussa. Alkulohkon päätöspelissä Balotelli tuli vaihdosta kentälle ja teki Italian jälkimmäisen maalin 2–0 voitossa Irlannista.


title: Mario Balotelli

text: Italia eteni puolivälieriin, jossa se sai vastaansa Englannin. Balotelli onnistui maalinteossa rangaistuspotkukilpailun ensimmäisenä laukojana ja lopulta Italia eteni välieriin. Italiaa vastaan välierässä asettui Saksa, jota vastaan Balotelli iski kaksi maalia ensimmäisen jakson aikana. Lopussa Saksa painosti kovasti, muttei onnistunut kääntämään ottelua voitokseen, lähinnä Italian maalivahdin Gianluigi Buffonin erinomaisten torjuntojen ansiosta. Italia voitti ottelun 2–1 ja eteni EM-finaalin.


title: Mario Balotelli

text: Finaalissa Italia kohtasi Espanjan, hallitsevan Euroopan- ja maailmanmestarin. Espanja hallitsi ottelua vahvasti ja voitti EM-kultaa maalein 4–0. Italia saavutti näin ollen EM-hopeaa ja Balotelli saavutti samalla ensimmäisen arvokisamitalinsa. Ottelun jälkeen Balotelli syytti tappiosta Juventuksen pelaajia.


title: Mario Balotelli

text:
Balotelli oli Italian mukana kesän 2013 Maanosaliittojen cupissa. Hän teki maalin Italian avausottelussa, pelatussa 2–1-voitossa Meksikosta, tehden ottelun voittomaalin 78. peliminuutilla. Seuraavassa ottelussa, 19. kesäkuuta pelatussa 4–3-voitossa Japanista, Balotelli vei Italian 3–2-johtoon joukkueen oltua ottelussa jo 0–2-tappiolla.
Alkulohkon päätösottelussa Italia hävisi kisaisäntä Brasilialle 4–2. Balotelli sai ottelussa varoituksen, mikä oli hänen toinen keltainen korttinsa lohkovaiheessa. Näin ollen Balotelli oli sivussa välierästä Espanjaa vastaan.


title: Mario Balotelli

text: Välierässä Balotellia tuurasi kärjessä Alberto Gilardino. Ottelu päättyi jatkoajan jälkeen maalittomana. Näin ollen finalisti ratkesi rangaistuspotkuilla, jotka Espanja voitti 7–6. Pronssiottelussa Balotelli palasi Italian kokoonpanoon. Italia voitti Uruguayn rangaistuspotkuilla, jatkoajan päätyttyä tasatilanteessa 2–2, maalivahti Buffonin torjuttua kolme Uruguayn yritystä. Italia voitti turnauksesta pronssia.


title: Mario Balotelli

text: Balotelli valittiin Italian ykköshyökkääjäksi myös Brasilian MM-turnaukseen 2014. Balotelli onnistui maalinteossa heti Italian avausottelussa Englantia vastaan, 2–1 voitossa. Seuraavassa ottelussaan Italia kärsi 0–1 tappion kisojen yllättäjälle Costa Ricalle. Balotellilla oli ottelussa useita maalipaikkoja, muttei hän onnistunut maalinteossa. Alkulohkon viimeisestä ottelusta Uruguayta vastaan Italia tarvitsi tasapelin edetäkseen jatkopeleihin. Italia kuitenkin hävisi dramaattisen ottelun 0–1 ja putosi jatkosta jo alkulohkovaiheessa.


title: Mario Balotelli

text: Turnauksen jälkeen Balotelli sai valtavasti kritiikkiä tehottomuudestaan. Kävi myös ilmi että Balotellilla oli ollut riitoja Italian kokeneempien pelaajien kuten kapteeni Buffonin kanssa. Italiassa maan kansan sympatiat kääntyivät kokeneempien pelaajien puolelle. Balotelli sanoi kisojen jälkeen, että hänen mustat veljensä Afrikassa eivät ikinä olisi jättäneet häntä yhtä yksin kuin Italian joukkue. Myöhemmin Italian eronnut päävalmentaja Cesare Prandelli sanoi, että Balotellin valinta kisoihin oli hänen virheensä.


title: Mario Balotelli

text: Balotelli palasi maajoukkueeseen lähes neljän vuoden tauon jälkeen toukokuussa 2018. Hän pelasi 36. A-maaottelunsa syyskuussa 2018. Hän on tehnyt 14 maaottelumaalia.


title: Mario Balotelli

text:
"Päivitetty 14.8.2015."
Balotelli on tunnettu myös lehtien palstoilta, jonne hän on päätynyt useita kertoja muiden asioiden kuin vain jalkapallon takia. Balotellin tiedetään muun muassa yrittäneen murtautua brescialaisen naisvankilaan veljensä kanssa lokakuussa 2010, mutta poliisi esti kaksikon yrityksen. Maaliskuussa 2011 Balotelli joutui maksamaan 100 000 dollarin edestä sakkoja, sillä tämä oli turhautunut kesken harjoitusten ja heitellyt tikkoja kohti Cityn nuorten joukkuetta. Saman vuoden lokakuussa 2011 Balotelli onnistui sytyttämään kylpyhuoneensa tuleen ikkunasta ammutuilla ilotulitteilla, jonka seurauksena paikalle piti kutsua poliisi sekä palokunta.


title: Henry Doktorski

text: Henry Doktorski III (30. tammikuuta 1956 New Brunswick, New Jersey, Yhdysvallat) on yhdysvaltalainen harmonikkataiteilija, harmonikka-alan tietokirjailija, urkuri ja pianisti.


title: Henry Doktorski

text: Doktorski voitti "American Accordion Musicological Society"n virtuoosikilpailun vuonna 1990. Hän on toiminut solistina muun muassa Pittsburghin sinfoniaorkesterin, Clevelandin Chamber Symphony -orkesterin ja New Philharmonic Orchestran kanssa. Klassisen musiikin ohella hän toimii myös viihdemuusikkona.


title: Henry Doktorski

text: Doktorski on toiminut harmonikansoiton opettajana muun muassa "The City Music Center"issä Duquesnen yliopistossa sekä muun muassa University of Alaskan järjestämillä Fairbanks Summer Arts Festival -juhlilla. Hän on perustanut harmonikkamusiikkiin ja vapaalehdykkäsoittimiin keskittyneen organisaation nimeltä "The Classical Free-Reed, Inc.Doktorskin artikkeleita on julkaistu useissa sanoma- ja aikakauslehdissä, minkä lisäksi hän on julkaissut harmonikkamusiikin tieto- ja oppikirjallisuutta ja toimittanut harmonikkanuottikirjallisuutta.


title: American Bantam

text: American Bantam oli yhdysvaltalainen autovalmistaja. Sen edeltäjä American Austin Car Company toimi vuosina 1929–1934. Sen mentyä konkurssiin yritys uudelleenorganisoitiin vuonna 1935 American Bantamiksi, jolla nimellä yritys valmisti autoja 1937–1941.


title: American Bantam

text: Vuoden 1938 American Bantamia on pidetty Aku Ankan auton 313:n esikuvana.


title: Minna Krohn

text: Maria (Minna) Wilhelmina Krohn (s. "Lindroos", 9. marraskuuta 1841 Helsinki – 6. huhtikuuta 1917 Helsinki) oli lastenlehti "Pääskysen" toimittaja. Hän kokosi lehdelle kirjoittamistaan runoista ja kertomuksista kirjan "Pääskysen liverryksiä lapsille", joka ilmestyi 1883. Kirjassa on viitisenkymmentä itse kirjoitettua tai mukaeltua runoa ja kertomusta.


title: Minna Krohn

text: Minna Krohn oli Julius Krohnin toinen vaimo, ja heidän tyttäriään ovat Aino Kallas ja Aune Krohn.


title: Live (Usher)

text: Live on R&B -laulaja Usherin livealbumi. Albumi julkaistiin 23. maaliskuuta 1999 LaFace -levy-yhtiön kautta. Albumi on ylittänyt Yhdysvalloissa kultarajan 500 000 -kappaleen myynnillään.


title: …Baby One More Time Tour

text: …Baby One More Time Tour oli Britney Spearsin esikoiskonserttikiertue, joka suuntautui Yhdysvaltoihin ja Kanadaan. Kiertue alkoi 28. heinäkuuta 1999 Floridasta ja päättyi Pennsylvaniaan 15. syyskuuta.


title: Kurihara

text: Kurihara () on kaupunki Miyagin prefektuurissa Japanissa. Kaupunki perustettiin 1. huhtikuuta 2005, kun Kuriharan piirikunnan yhdeksän kauppalaa ja yksi kylä yhdistyivät uudeksi Kuriharan kaupungiksi. Vuonna 2015 Kuriharan väkiluku oli 72 118 ja asukastiheys 89,6 ihmistä neliökilometriä kohden. Kaupungin pinta-ala on 804,97 neliökilometriä.


Unsigned & Still Major: Da Album Before da Album on rap-artisti Soulja Boyn ensimmäinen albumi. Albumi julkaistiin helmikuussa 2007, Stacks on Deck levy-yhtiön kautta.


title: Barcelona Santsin rautatieasema

text: Barcelona Santsin rautatieasema () on Barcelonan kaupungin päärautatieasema ja Katalonian raideliikenteen tärkeä solmukohta. Asemaa yllpitää Espanjan valtiollinen rautatieyhtiö Renfe, joka liikennöi asemalta sekä Rodalies-lähijunia että kaukojunia. Yksi tärkeimmistä yhteyksistä on AVE-suurnopeusjuna Madridiin. Rautatieasema on yhdistetty myös Barcelonan metron linjoihin 3 ja 5. Metrojärjestelmässä asemaa merkitään sen katalaaninkielisellä nimellä Sants Estació. Kokonaisuuteen kuuluu myös linja-autoasema, eli kyseessä on matkakeskus.


title: Barcelona Santsin rautatieasema

text: Santsin asema rakennettiin nykyisessä asussaan 1970-luvulla ja se on pikkuhiljaa syrjäyttänyt Estació de Françan kaupungin tärkeimpänä asemana. Aseman kaikki laiturit sijaitsevat maan alla. Lippuhallit puolestaan sijaitsevat maanpäällisessä osassa. Rakennuksen ylemmissä kerroksissa toimii neljän tähden hotelli Hotel Barceló Sants.


title: Sichuaninuunilintu

text: Sichuaninuunilintu ("Abornis yunnanensis") on Kiinassa elävä varpuslintu.


title: Sichuaninuunilintu

text: Sichuaninuunilinnun esiintymisalue rajoittuu Keski- ja Koillis-Kiinaan ja sen elinympäristön ala on 100 000–1 000 000 neliökilometriä. Laji kuvailtiin tieteelle 1992, aikaisemmin sitä pidettiin hippiäisuunilinnun alalajina.


title: The Cleveland Show

text: The Cleveland Show on yhdysvaltalainen animaatiosarja. Sarjassa esiintyy Family Guysta tuttu Cleveland Brown.


title: The Cleveland Show

text:
Sarja alkaa sillä, kun Cleveland kyllästyy lopullisesti kavereihinsa ja elämäänsä Quahogissa ja lähtee Kaliforniaan poikansa Cleveland juniorin kanssa. Matkalla hän pistäytyy Stoolbendissä, vanhassa kotikaupungissaan moikkaamaan vanhaa ihastustaan Donna Tubbsia. Oltuaan hetken Stoolbendissä, Cleveland huomaa, että Donnan mies on jättänyt hänet, ja hän hoitaa yksin nyt lapsiaan. Cleveland jääkin Stoolbendiin ja menee naimisiin Donnan kanssa. Sarjassa seurataan Clevelandin perheen kommelluksia Stoolbendissä, nyt kun hän ei ole enää Family Guyssa.
Sarja lopetettiin, kun Cleveland palasi Quahogiin. Sarjaa esitettiin Suomessa C More Maxilla sekä Subilla. Vuonna 2018 kesäkuussa viaplay alkoi esittää kaikkia kausia.
Sarjassa esiintyy myös cameo-rooleissa eri Family Guy -hahmoja ja joskus jopa tämän sarjan hahmot esiintyvät Family Guyssa cameo-rooleissa. Näitä ovat muun muassa:


title: Leppänen

text: Leppänen on suomenkielinen sukunimi. Sitä esiintyy sekä vanhana että otettuna nimenä. Tunnettuja Leppäsiä ovat muun muassa:


title: Natori

text: Natori () on kaupunki Miyagin prefektuurissa Japanissa. Kaupunki perustettiin 1. lokakuuta 1958. Vuonna 2015 Natorin väkiluku oli 76 658 ja asukastiheys 781 ihmistä neliökilometriä kohden. Kaupungin pinta-ala on 98,17 neliökilometriä.


title: Natori

text: Vuoden 2000 tietojen mukaan Natorin asukkaista 6,4 prosenttia ansaitsi elantonsa maanviljelystä tai kalastuksesta. Teollisuus työllisti 26,1 prosenttia kaupungin väestöstä. Suurimpia teollisuuden työnantajia olivat tuolloin etenkin Nikonin kameratehdas ja Sapporo-olutpanimo.


title: Pierpaolo Bianchi

text: Pierpaolo Bianchi (s. 11. maaliskuuta 1952 Rimini) on italialainen entinen ratamoottoripyöräilijä. Hän on kolminkertainen 125cc-luokan maailmanmestari vuosilta 1976, 1977 ja 1980.


title: Pierpaolo Bianchi

text: Bianchi ajoi 80-kuutioisten ja 125-kuutioisten MM-sarjassa 17 kaudella. Ensimmäisen osakilpailun hän ajoi kaudella 1973, mutta vakituisemmin Bianchi kiersi MM-sarjaa kaudesta 1975 lähtien. Kausina 1976 ja 1977 Bianchi voitti maailmanmestaruuden ylivoimaisesti Morbidellilla. Kaudella 1976 hän osallistui seitsemään osakilpailuun ja voitti ne kaikki, ja seuraavana kautena kymmeneen osakilpailuun voittaen niistä seitsemän ja ollen kahdesti toinen. Kolmas maailmanmestaruus tuli vuonna 1980 MBA:lla. 80-kuutioisten MM-sarjaa Bianchi ajoi kausina 1984 ja 1986 ollen parhaimmillaan MM-sarjan kolmas. Bianchi kiersi MM-sarjaa viimeisen kerran kaudella 1988, mutta starttasi vielä kaudella 1989 yhteen osakilpailuun. Pierpaolo Bianchi keräsi urallaan 999 MM-pistettä.


title: Lax

text: Lax voi olla


title: LAX

text: LAX voi tarkoittaa


title: LAX

text: Katso myös Lax


title: The R.E.D. Album

text: The R.E.D. Album on rap -artisti Gamen neljäs studioalbumi, joka julkaistiin Yhdysvalloissa 23. elokuussa 2011. Albumi julkaistiin nimellä "Game", eikä "The Game", niin kuin aikaisemmat.


title: The R.E.D. Album

text: Albumi debytoi Yhdysvalloissa Billboard 200 -listan ykkösenä myyden 98 000 kappaletta ensimmäisellä viikollaan.


title: The R.E.D. Album

text: Albumin ensimmäinen single "Red Nation" julkaistiin 12. huhtikuuta 2011. Singlen on tuottanut tuottajakaksikko Cool & Dre ja sen kertosäkeellä laulaa Lil Wayne. "Red Nation" sijoittui Billboard Hot 100 -listan 63. sijalle. Kappale sisältää samplen saksalaisen Zombie Nationin kappaleesta "Kernkraft 400".


title: The R.E.D. Album

text: Albumin toinen single "Pot of Gold" julkaistiin 28. kesäkuuta 2011. Kappaleella vierailee laulaja Chris Brown ja sen tuotannosta vastaa "The Futuristics". Single saavutti Yhdysvalloissa Bubbling Under Hot 100 Singles -listan ykkössijan.


title: The R.E.D. Album

text: Game ilmoitti myös, että albumiin tulee vielä kolmas single : Martians Vs. Goblins


title: Fakhreddine Galbi

text: Fakhreddine Galbi (s. 14. elokuuta 1984 Korba, Tunisia) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa CS Sfaxienia.


title: Fakhreddine Galbi

text: Galbi aloitti uransa kotikaupunkinsa joukkueen CS Korban riveissä vuonna 2004, josta hän siirtyi kahden kauden jälkeen US Monastiriin vuonna 2006. Galbi siirtyi lopulta Sveitsin pääsarjassa pelaavaan liechtensteinilaisseuraan vuonna 2008. Hän allekirjoitti alun perin sopimuksen vuoteen 2010 asti, mutta jätti seuran ensimmäisen kauden jälkeen. Elokuussa 2009 Galbi siirtyi takaisin kotimaahansa Tunisiaan Stade Tunisienin joukkueeseen.


title: Fakhreddine Galbi

text: 30. heinäkuuta 2010 Galbi siirtyi vuoden jälkeen CS Sfaxieniin.


title: Poro (täsmennyssivu)

text: Poro voi tarkoittaa


title: Trill OG

text: Trill OG (lausutaan kuten sana "trilogy") on rap-artisti Bun B:n kolmas sooloalbumi, joka julkaistiin 3. elokuuta 2010 Rap-a-Lot Recordsin kautta. DJ Michael "5000" Watts on tehnyt albumista Chopped and Screwed -version.


title: Trill OG

text: Albumi sijoittui ilmestymisviikollaan Yhdysvaltain Billboard 200 -listan 4. sijalle 39,838 kappaleen viikkomyynnillään. Seuraavalla viikolla albumi putosi sijalle 20 myytyään 16,100 kappaletta. Kolmannella viikolla albumi putosi 17 sijaa alaspäin eli sijalle 37 ja sitä myytiin kolmannella viikolla 10,400 kappaletta.


title: Viktor Patsajev

text: Viktor Ivanovitš Patsajev (; 19. kesäkuuta 1933 Aqtöbe – 30. kesäkuuta 1971 avaruudessa) oli neuvostoliittolainen kosmonautti.


title: Viktor Patsajev

text: Hän lensi Sojuz 11 -avaruusaluksella, joka telakoitui Saljut 1 -avaruusaseman kanssa. Lento kesti 23 vuorokautta, 18 tuntia ja 21 minuuttia. Sojuz-aluksen paluu maahan oli normaali, mutta aluksen koko miehistö oli kuollut hapen puutteeseen aluksen jonkin venttiilin auetessa ilmeisesti pyroteknisten laitteiden iskukuormien vuoksi.


title: Viktor Patsajev

text: Patsajevin uurna on haudattu Kremlin muuriin.


title: Penguin

text: Penguin on norjalainen Kongsberg Defence & Aerospacen valmistama meritorjuntaohjus. Yhdysvalloissa sille on annettu nimi AGM-119 ("Air-to-ground missile 119"). Palveluskäyttöön se otettiin vuonna 1972, ja on sen jälkeen käynyt läpi useita päivityksiä. Penguin on lyhyen- ja keskimatkan passiivisella infrapunahakupäällä varustettu risteilyohjus. Se oli ensimmäinen länsimainen infrapunahakuinen meritojuntaohjus, muiden ollessa tuolloin aktiivisella tutkalla hakeutuvia. Ohjus lentää kohteeseensa lähellä merenpintaa alle äänennopeuden.


title: Penguin

text: Ohjuksen rakettimoottori on kiinteäpolttoaineinen, lentäessään se tekee satunnaisia harhautusliikkeitä ja hakeutuu lopulta vihollisaluksen kylkeen lähelle vesirajaa. Ohjuksen 120 kilogramman taistelulataus tunkeutuu vihollisaluksen sisään viivästetyn sytyttimen ansiosta ja räjähtää siellä. Penguin voidaan laukaista pinta-aluksesta tai esimerkiksi F-16 hävittäjäkoneesta. Penguin on sertifioitu käytettäväksi myös muutamassa sotilashelikopterissa.


title: Martti Lintunen

text: Martti Yrjö Lintunen (s. 5. marraskuuta 1945 Helsinki) on suomalainen valokuvaaja, kirjailija ja toimittaja. Hän on työskennellyt valokuvaajana vuodesta 1962 ja kirjoittajana vuodesta 1968.


title: Martti Lintunen

text: Lintunen on valokuvaaja neljännessä polvessa. Hän työskenteli lehtikuvaajana "Kansan Uutisissa" vuosina 1962–1968 ja 1974–1988. Hän oli viisi vuotta "Kauppalehden" freelancer-kuvaaja Aasiassa.


title: Martti Lintunen

text: Vuosina 1971–1974 Lintunen oli Lahden Taideteollisen oppilaitoksen valokuvauksen osaston johtaja ja vuosina 1984–1990 Taideteollisen korkeakoulun sivutoiminen valokuvauksen täydennyskoulutussuunnittelija.


title: Martti Lintunen

text: Vuodesta 1988 lähtien Lintunen on ollut vapaa valokuvaaja ja kirjoittaja. Hän on saanut Vuoden lehtikuvaajan palkinnon vuosina 1985 ja 1998. Vuonna 2008 hän sai Suomen tietokirjailijat ry:n myöntämän Tietopöllö-palkinnon, joka on Suomen arvostetuin lastenkirjallisuuden palkinto.


title: Martti Lintunen

text: Toimittanut, osin kääntänyt tai tuottanut:


title: World of Warcraft: Cataclysm

text: World of Warcraft: Cataclysm ("tai lyhyemmin" Cata, ennen varsinaisen nimen olemassaoloa, peliä kutsuttiin nimellä World of Warcraft: Worldbreaker työntekijöiden välillä) on kolmas lisäosa "World of Warcraft" -nettiroolipelille. 4. lokakuuta 2010 Blizzard ilmoitti, että lisäosa julkaistaan 7. joulukuuta ja sen hinnaksi tulee 34,99 € (keräilyversio 69,99€).


title: World of Warcraft: Cataclysm

text: Cataclysmin suljettu beetatestaus käynnistyi 30. kesäkuuta 2010. Lisäosa on poistunut samalla NDA-tilasta, joten kaikkien uusien virallisesti julkistamattomien tietojen esittäminen julkisesti on laillista.


title: World of Warcraft: Cataclysm

text: Lisäosa uudistaa vanhan pelin, tuoden siihen kaksi uutta rotua, worgenit ja hiidet (), sekä uusia luokkia vanhoille roduille. Se myös uudistaa vanhan maailman luonnonmullistuksilla, jolloin pelaajat voivat lentää vanhassa Azerothissa. Vanha tasokatto nousee 85:teen, eli viisi tasoa.


title: World of Warcraft: Cataclysm

text: Pelaajien tasokatto nousee 80:stä 85:een. Azerothin kaksi mannerta Itäiset kuningaskunnat ja Kalimdor käyvät läpi suuret muutokset, "Cataclysm" aukaisee uudet alueet käyttöön: Hyjal-vuori (), vedenalainen maailma Vashj'ir, Deepholm, Uldum ja Twilight Highlands.


title: World of Warcraft: Cataclysm

text: Uusia instansseja, joista osa sijoittuu täysin uudelle alueelle, Elemental Planeen (), maailmaan, jonne titaanit kauan sitten vangitsivat elementaalit. Vanhat instanssit, kuten Shadowfang Keep ja Deadmines saavat uudet HC-versiot tason 85 pelaajille. Kaksi uutta taistelukenttää: "Twin Peaks" ja Taistelu Gilneasista (). Uusi PvP-alue on tason 85 pelaajille: Tol Baradin vankilasaari.


title: World of Warcraft: Cataclysm

text: Uutta toissijaista ammattia, arkeologiaa, voidaan hyödyntää mm. aarteiden etsinnässä. Pelaajat voivat käyttää lentäviä ratsujaan Kalimdorissa ja Itäisissä kuningaskunnissa.


title: World of Warcraft: Cataclysm

text: Kiltakehitys ja kiltasaavutukset ovat uusia. Uusia raideja kuten "Blackwing Descent", "The Bastion of Twilight", "Throne of the Four Winds", "Firelands" (päivitys 4.2) ja "Dragon Soul" (päivitys 4.3). Aikojen luolan () kautta pääsee nyt myös Muinaisten sotaan ().


title: World of Warcraft: Cataclysm

text: Uusi Reforging-kyky, jolla pelaaja kykenee muuttamaan varusteiden arvoja kuten Enchanting-ammatilla.


title: World of Warcraft: Cataclysm

text: Grafiikan tasoa on nostettu, vesi muutettu aidomman näköiseksi ja sekä Auringon että muiden valon lähteiden heijastusefektiä lisätään.


title: World of Warcraft: Cataclysm

text: Kuten "World of Warcraftin" ensimmäinen lisäosa "", "Cataclysm" tuo peliin kaksi uutta pelattavaa rotua. Yhden Liittoumalle: worgenit legendaarisesta Gilneasin kuningaskunnasta ja yhden Laumalle: hiidet Kezanin saarelta.


title: World of Warcraft: Cataclysm

text: Worgenit ovat villejä susihirviöitä joiden nimi herättää pelkoa. He olivat yöhaltioita, jotka oli muutettu susihirviöiksi puolijumala Goldrinnin hampaasta tehdyn Elunen viikatteen avulla. Heidät karkotettiin Smaragdiuneen, josta arkkimaagi Arugal on vapautti heidät taistelemaan hänen rinnallaan, mutta worgenit eivät suostuneet ja alkoivat levittää kirousta, joka muutti Gilneasin ihmisiä myös worgeneiksi. Kirous on saavuttanut pandemian kaltaisen tason, ja viimeiset taistelevat ihmisyydestään. Gilneas eristäytyi ulkomaailmasta Toisen sodan jälkeen eroten näin Liittoumasta, mutta Hylättyjen aloitettua maihinnousun aikomuksenaan vallata heidän maansa, tämä kuningaskunta joutuu jälleen kääntymään vanhojen liittolaistensa puoleen. Heille rakennetaan oma kaupunginosa yöhaltioiden pääkaupunkiin Darnassukseen (lisäosan alkuperäinen suunnitelma oli se, että kaupunginosa oltaisiin rakennettu Stormwindiin ()). Worgenien aloitusalue katoaa ajan myötä. Pelaaja voi valita esiintyykö worgenin vai ihmisen muodossa, mutta taistelussa hän muuttuu worgeniksi.


title: World of Warcraft: Cataclysm

text: HahmoluokatKolmannen sodan lopulla hiidet tekivät aseita molemmille, Laumalle ja Liittoumalle. Nyt kuitenkin he päättävät puolensa. Kezanin saaren hiidet joutuivat jättämään kotisaarensa, jossa purkautui tulivuori ja merellä he haaksirikkoituivat Kadonneille saarille (). Kezanin saaren hiidet ovat huomanneet uuden vihollisen, Liittouman, ja liittyivät vanhoihin ystäviin, Laumaan, jotka auttoivat heitä selviytymään. Lauman hiidet eivät ole tekemisissä vanhoissa hiisien kylissä, ja vanhat kylät (esimerkiksi Gadgetzan) ottavat molemmat vieläkin neutraalisti vastaan.


title: World of Warcraft: Cataclysm

text: Hahmoluokat"Cataclysm" tuo peliin uudet mahdolliset hahmoluokkayhdistelmät vanhoille roduille.


title: World of Warcraft: Cataclysm

text: Tarina sijoittuu aikaan kolme vuotta toisen lisäosan, "in", jälkeen. Lich-kuningas on kuollut ja voitokkaat sankarit palaavat kotiin mutta juhlan sijasta heitä odottaa raamatuksellinen hävitys, mantereet ovat repeilleet ja osa rannikkoalueista on vajonnut meren syliin. Tuttu Azeroth ei ole enää entisellään. "" tuttu Deathwing on odottanut kauan ja on nyt palaamassa Azerothin pinnalle syvältä maan alapuolelta. Hänen paluunsa aiheuttaa maankuoren mullistumia josta seuraa monien alueiden ulkonäön muuttuminen pysyvästi.


title: World of Warcraft: Cataclysm

text: Luonnonkatastrofit ovat tuhonneet alueita itsessään ja Liittouman ja Lauman vanhat kaunat palautuvat muistiin. (kiitos Lauman uuden johtajan Garrosh Hellscreamin) Alkaa uusi taistelu maan herruudesta mm. Ashenvale siirtyy lähes kokonaan Lauman omistukseen ja Barrenssista voi löytää Liittouman leirejä. Useat alueet ovat kokeneet kovia, mutta jossain on rehevöitynyt.


title: Drumsö Svenska Samskola

text: Drumsö Svenska Samskola eli DSS on yksityiskoulu, jonka Drumsö Svenska Skolförening perusti 1957. Koulu sai ylioppilastutkinto-oikeudet vuonna 1961. Koulu siirtyi vuonna 1977 Espoon kaupungin omistukseen.


title: Drumsö Svenska Samskola

text: Koulu toimi alkuaikoina viisiluokkaisena. Vuonna 1962 koulu sai laajentumisluvan 8-luokkaiseksi. Koulun oppilaat tulivat etupäässä Lauttasaaresta ja Espoosta. Vuonna 1975 koulu fuusioitui Esbo svenska mellanskolanin kanssa, ja näin muodostui Mattlidens skola och gymnasium, joka oli Espoon kaupungin ylläpitämä yksityinen oppikoulu. Toiminta yksityisenä kouluna päättyi kun DSS valtiollistettiin vuonna 1977.


title: Drumsö Svenska Samskola

text: Koulu toimi aluksi Smedjevikenin kansakoulussa, Lauttasaaren VPK:n talossa sekä S:t Jakobin kirkon seurakuntatalossa. Syksyllä 1960 koulu muutti arkkitehti Erik Kråkströmin suunnittelemaan rakennukseen Haahkatiellä, lisärakennus valmistui 1962. Koulutalo myytiin ruotsinkieliselle kauppaoppilaitokselle, kun koulu muutti Espooseen uusiin tiloihin.


Jalkapallon maailmanmestaruuskilpailujen 1998 loppuottelu pelattiin 12. heinäkuuta 1998 Stade de France -areenalla, Pariisin esikaupunkialueella Saint-Denniksessä. Loppuottelussa kohtasivat isäntämaa Ranska sekä Brasilia. Ottelun voitti Ranska 3–0 ja voitti näin sen historian ensimmäisen maailmanmestaruuden. Marokkolainen Said Belqola toimi ottelun erotuomarina.


title: Helen Gurley Brown

text: Helen Gurley Brown (18. helmikuuta 1922 Green Forest, Arkansas, Yhdysvallat – 13. elokuuta 2012 New York) oli yhdysvaltalainen päätoimittaja, kirjailija, kustantaja ja liikenainen. Hän toimi 32 vuotta Cosmopolitan-lehden vastaavana päätoimittajana.


title: Helen Gurley Brown

text: Brownin aikana Cosmopolitanin levikki nousi 800 000 kappaleesta kolmeen miljoonaan.


title: Siestarjoki

text: Siestarjoki on:


title: Fanny Friman

text: Fanny Friman, myöhemmin Sariola (29. marraskuuta 1860 Haapavesi – 31. maaliskuuta 1886 Oulu) oli suomalainen runoilija.


title: Fanny Friman

text: Sariola suomensi kaksi kertomuskokoelmaa "Auringonsäteen kertomuksia" 1 ja 2. Lisäksi hän on kirjoittanut ja suomentanut sanomalehdissä julkaistuja runoja. Hänen suomentamansa J. L. Runebergin runo "Ensi lemmelle" ilmestyi Oulun Viikko-Sanomissa 12.10.1878.


title: Fanny Friman

text: Fanny Friman avioitui Henrik Emil Sarlinin (Sariola) kanssa 22. tammikuuta 1885, ja heille syntyi poika Heikki Viktor 2. maaliskuuta 1886. Fanny Sariola kuoli saman kuun lopussa, poika vajaa kuukausi myöhemmin.


title: Pietari (Unkari)

text: Pietari I Orseolo (Péter Orseolo, noin 1011–1050) oli Unkarin kuningas vuosina 1038–1041 ja 1044–1046. Venetsialaisen Orseolon suvun vesa Pietari seurasi vallassa enoaan Tapani I:tä, ja pyrki tämän tavoin edistämään kristinuskoa. Pakanat nousivat kuitenkin kapinaan ja syrjäyttivät Pietarin kahdesti. Pietarin epäsuosiota lisäsi se, että hän oli Tapanin sisaren ja venetsialaisen ylimyksen poika, ja häntä pidettiin liiaksi italialaismielisenä. Kun hänet syöstiin vallasta 1041, kuninkaaksi nousi Sámuel Aba, Tapanin lanko. Pietari kaappasi vallan takaisin itselleen Saksan kuninkaan Henrik III:n avulla. Saksalaisiin turvautumista pidettiin maanpetoksena ja Unkarin itsenäisyyden vaarantamisena, ja Pietari syöstiin uudelleen vallasta vuonna 1046.


title: Pietari (Unkari)

text: Pietarin valtaannoususta alkoivat Unkarin vallanperimyssodat. Unkarissa ei ollut selvää kruununperimysjärjestystä; hallitsijan piti kuulua johonkin Árpádin suvun haaraan, mutta perijä saattoi olla suvun vanhin mies, edellisen kuninkaan vanhin eloonjäänyt poika, pystyvin hallitsija tai vaaleilla valittu pätevien ehdokkaiden joukosta. Kukin vallantavoittelija julisti yleensä käytettäväksi itselleen sopivimman säännöstön.


title: Alankomaiden käsipallomaajoukkue

text: Alankomaiden käsipallomaajoukkue edustaa Alankomaita miesten kansainvälisissä käsipallo-otteluissa. Joukkuetta hallinnoi Alankomaiden käsipalloliitto.


title: Alankomaiden käsipallomaajoukkue

text: Alankomaiden maajoukkue on osallistunut maailmanmestaruuskilpailuihin kerran, vuonna 1961, jolloin maa sijoittui 11:nnenneksi. Olympialaisissa tai Euroopan-mestaruuskilpailuissa Alankomaiden maajoukkue ei ole esiintynyt.


title: Texmex (musiikki)

text: Texmex tai tejano on musiikkiperinne, joka syntyi Yhdysvaltojen eteläosissa, Texasin ja Meksikon rajaseuduilla. Sen soitinvalikoimaan kuuluvat tunnusomaisesti harmonikka, kitara ja basso.


title: Texmex (musiikki)

text: Texmex-musiikin juuret ovat 1800-luvun Saksassa, jossa diatoninen harmonikka kehittyi. Vuoden 1890 tienoilla saksalaisia muutti Texasiin maatöihin ja pohjois-Meksikon rautatietyömaille vieden harmonikkoja mukanaan. Tauoilla työmiehet soittelivat valsseja ja polkkia, joita paikalliset meksikolais-amerikkalaiset eli chicanot kuuntelivat. Vähitellen harmonikkoja alettiin tehdä paikallisin voimin. Masurkoista alkoi kehittyä ”corridoja”, lauluja rakkaudesta ja vihasta. Harmonikkaa käyttävä tanssimusiikki alkoi kehittyä Texasin laaksosta aina Nuevo Laredoon.


title: Texmex (musiikki)

text: 1900-luvun alkuvuosikymmenillä chicano-melodiat alkoivat levitä Laredon, Tamaulipasin, Coahuilan ja Monterreyn seuduille. Näihin aikoihin meksikolaiset ja meksikolais-amerikkalaiset olivat jo antaneet oman leimansa musiikkiin ja muun muassa redobaa käytettiin runsaasti rytmisoittimena.


title: Texmex (musiikki)

text:
1930-luvulla Narciso Martinez alkoi kirjoittaa sanoja rodeoissa, saluunoissa ja cantinoissa soitettuun tanssimusiikkiin. Hän myös toi musiikkiin ”syvän basson” eli leveäkaulaisen kitaran, jolla pystyi soittamaan kuusi sointuparia. Vuonna 1935 Santiago Jiménez levytti ensimmäisenä polkkia, ”corridoja”, ”rancheraseja” ja ”guapangoja” espanjaksi. Hänen levytyksistään on perua nykyjäänkin paljon kuultu ”San Antonion” äänimaailma.
Santiagon poika Leonardo ”Flaco” Jiménez kulki isänsä mukana tämän esiintymisissä. Myöhemmin hänestä tuli alueen ”harmonikkakuningas”. Flaco yhdisti texmex-soundin yhdysvaltalaiseen bluesiin, countryyn, rockiin ja jazz-musiikkiin ja hänen myötään texmex-musiikki alkoi saavuttaa kansainvälistä huomiota ja levitä ympäri maailman. Hän esiintyi myös useiden kansainvälisten tähtien, kuten Ry Cooderin, Rolling Stonesin, Linda Ronstadtin, Peter Rowenin, Santanan, Bob Dylanin ja Dwight Yoakamin kanssa.


title: Texmex (musiikki)

text: 1970-luvulla Los Lobos alkoi esiintyä ja voitti lopulta musiikillaan Grammyn, jota seurasivat elokuvat "La Bamba" ja "Mambo Kings". Alan suuria nimiä oli myös Steve Jordan.


title: Texmex

text: Texmex voi olla


title: Vuosikerta

text: Vuosikerta on Lea Lavenin toinen albumi. Se julkaistiin vuonna 1972.


title: Tagajō

text: Tagajō () on kaupunki Miyagin prefektuurissa Japanissa. Kaupunki perustettiin 1. marraskuuta 1971. Vuonna 2015 Tagajōn väkiluku oli 62 894 ja asukastiheys 3 194 ihmistä neliökilometriä kohden. Kaupungin pinta-ala on 19,69 neliökilometriä.


title: Niin

text: Niin on Lea Lavenin kolmas albumi. Se julkaistiin vuonna 1974. Albumi sisältää kappaleen "Tumma nainen", joka on suomennos Cherin kappaleesta "Dark Lady".


title: Lea (albumi)

text: Lea on Lea Lavenin neljäs albumi vuodelta 1975.


title: Chanson Laven

text: Chanson Laven on Lea Lavenin kuudes albumi. Se julkaistiin vuonna 1977.


title: Näin se käy

text: Näin se käy on Lea Lavenin viides albumi. Se julkaistiin vuonna 1976.


title: Se jokin

text: Se jokin on Lea Lavenin debyyttialbumi vuodelta 1970. Varsinaisesti hän oli aloittanut musiikkiuransa jo 1960-luvun lopussa.


title: Bai Xue

text: Bai Xue (, s. 13. joulukuuta 1988 Heilongjiang, Kiina) on kiinalainen kestävyysjuoksija.


title: Bai Xue

text: Bai voitti 5 000 ja 10 000 metrin matkat vuonna 2005 Aasian-mestaruuskisoissa ja oli neljäs 5 000 metrillä vuoden 2006 nuorten maailmanmestaruuskisoissa. Hän oli 10 000 metrillä 21. Pekingin olympialaisissa 2008. Bai voitti maratonin maailmanmestaruuden Berliinissä 2009.


title: Piaggio Typhoon

text: Piaggio Typhoon 50 2-T on italialaisen Piaggio & C. SpA:n valmistama moposkootteri. Skootterissa on yksisylinterinen kaksitahtimoottori, jonka iskutilavuus on 49,4 cm³. Moottorin antama huipputeho on 4,4 hv (6500 kierrosta) ja vääntö 4,7 Nm (6250 kierrosta).


title: Wanna Be Your Joe

text: Wanna Be Your Joe on kantrimuusikko Billy Ray Cyrusin yhdeksäs studioalbumi, jonka tuotti New Door/Universal. Se julkaistiin vuonna 2006, ja se oli Cyrusin ensimmäinen kantrialbumi sitten vuoden 2000 "Southern Rainin". Albumista julkaistiin vain yksi single, "Wanna Be Your Joe".


title: Jorma Eloranta

text: Jorma Olavi Eloranta (s. 1. helmikuuta 1951 Helsinki) on vuorineuvos ja hallitusammattilainen, jolla on kokemusta useiden suomalaisten yritysten ja pörssiyhtiöiden johtamisesta työskenneltyään aikaisemmin toimitusjohtajana ja sittemmin luottamustehtävissä hallituksen jäsenenä ja hallituksen puheenjohtajana.


title: Jorma Eloranta

text: Hän on toiminut hallituksen puheenjohtajana mm. seuraavissa yhtiöissä: Suominen (2011–2017), Neste (2012–2018), Stora Enso (2017–) ja Uponor (2014–2018) sekä hallintoneuvoston puheenjohtajana Gasumissa (2008–2014). Lisäksi Eloranta on Cargotecin hallituksen jäsen (2013–) ja toiminut aikaisemmin myös Tekniikan Edistämissäätiön hallituksen puheenjohtajana 2012–2014 sekä Directors' Institute Finland - Hallitusammattilaiset ry:n hallituksen puheenjohtajana 2013–2016.


title: Jorma Eloranta

text: Aikaisemmin Eloranta työskenteli Metso Oyj:n toimitusjohtajana vuosina 2004–2011. Ennen Metsoa hän työskenteli työurallaan toimitusjohtajana Oy Travela Ab:ssa, Painokytkentä Oy:ssa, Kopiopalvelu Oy:ssa, Oy Hanke-Palsbo Ab:ssa, Finvest Oy:ssa, Patria Industries Oyj:ssa ja Kvaerner Masa-Yards Oy:ssa sekä varatoimitusjohtajana Jaakko Pöyry -yhtiöissä.


title: Jorma Eloranta

text: Eloranta on valmistunut diplomi-insinööriksi Teknillisestä korkeakoulusta. Opiskeluaikanaan hän oli aktiivisesti mukana eri järjestöissä toimien muun muassa Teknillisen korkeakoulun ylioppilaskunnan sekä Suomen Ylioppilaskuntien Liiton pääsihteerinä. Ensimmäisen toimitusjohtajan tehtävänsä hän sai 26-vuotiaana aloittaessaan matkatoimisto Travelan johdossa. Eloranta jatkaa opiskeluaikojensa aktiivisuutta toimimalla nykyäänkin aktiivisesti Tuotantotalouden kilta Prodeko ry:n hyväksi Prodekon Neuvottelukunnassa, ja on ollut mukana Aalto-yliopiston varainhankintakampanjassa.


title: Jorma Eloranta

text: Eloranta palkittiin työstään Nesteen hallituksen puheenjohtajana Pörssisäätiön Chair of the Year 2016 -palkinnolla.


title: Porla

text: Porla on Lohjan kaupungin Myllylammen kaupunginosassa sijaitseva alue, jolla on biologi Hugo Laguksen perustama Porlan kalanviljelylaitos, joka oli aktiivisessa toiminnassa vuodesta 1916 vuoteen 1995, ja pienimuotoista kalan- ja ravunviljelyä on ollut senkin jälkeen. Kalanviljelylaitos perustettiin vesijättömaalle, joka muodostui kun Lohjanjärven vedenpintaa oli laskettu 1860-luvulla useita metrejä.


title: Porla

text: 1916 alueella alettiin raivata lammikkoja, joiden pohjana oli savinen ydin ja reunoina hiekkapenkereet. Lammoikoista tehtiin suurenkokoisia, jotta kalat olivat oppineet elämään luonnonoloisessa ympäristössä yksivuotiaiksi muualle istuttamista varten. Alun perin vedensaanti perustui lähteisiin, joiden ehtyessä vedensaantia täydennettiin järvivedellä. Ylimpänä olleen lammen lähellä oli ollut 1600-luvulla mylly. Lähteestä pulppusi noin 100 litraa vettä minuutissa, jonka lämpötila oli 10 celsiusastetta. Lammet pysyivät lähteiden vuoksi sulina talvellakin.


title: Porla

text: Hugo Lagus lunasti ranta-alueen itselleen ja alueelle muodostettiin 1923 Ab Porla Oy. 1925 Kokemäenjoen Lauttausyhtiöstä (myöhemmin Kokemäenjoen Uittoyhdistys) tuli suurin osakas ja 1927 ainoa osakas. 1949 omistaja vuokrasi laitoksen Porlan Kalataloussäätiölle, jota vuokrattiin 1978 saakka vuoden sopimuksilla tutkimuskalanviljelylaitokseksi. Lohjan kaupungin omistukseen Porla siirtyi 1981. Riista- ja kalatalouden tutkimuslaitos vuokrasi Porlaa 1978-1995, jonka jälkeen siellä on viljelty pienimuotoisesti kaloja ja rapuja.


title: Porla

text: Porlan lehto on valtakunnalliseen lehtojensuojeluohjelmaan kuuluva lehtokorpialue, jonka pinta-ala on 1,1 hehtaaria. Se on jäännös Ojamon lähteiköstä. Uhanalaisia lajeja siellä ovat hajasara, lännenhernesara, lehtosinijuuri, mustakonnanmarja, lehtopalsami ja lehtotähtimö. Lisäksi alueella kasvavat purolitukka, kevätlinnunsilmä, suokeltto, lehtovirmajuuri sekä paikoin käenkaali, sinivuokko, kevätlinnunherne sekä vuohenputki. Keväisin alueella on runsaasti sinivuokkoja ja valkovuokkoja.


title: Abdullah Abdullah

text: Abdullah Abdullah (s. 5. syyskuuta 1960, Kabul) on afganistanilainen poliitikko, maan entinen ulkoministeri ja presidenttiehdokas vuoden 2009 vaaleissa.


title: Abdullah Abdullah

text: Abdullah syntyi Kabulissa. Hänen isänsä on pataani ja äitinsä tadžikki. Hänen isänsä Ghullam Muhayuddin Khan oli korkeassa asemassa Kandaharissa, jossa myös Abdullah vietti osan lapsuuttaan. Viimein perhe asettui Kabuliin, kun kuningas Mohammed Zahir Shah nimitti isän senaattoriksi.


title: Abdullah Abdullah

text: Abdullah meni opiskelemaan lääketiedettä ja valmistui Kabulin yliopistolta lääketieteen lisensiaatiksi 1983. Vuonna 1985 hän muutti maasta Peshawarin Pakistaniin, jossa jatkoi ammattinsa harjoittamista Afganistanin pakolaisten parissa.


title: Abdullah Abdullah

text: Abdullah toimi myös Panjshirin vastarinta rintaman terveysosaston johdossa ja hänestä tuli Ahmad Shah Massoudin läheinen kumppani.


title: Abdullah Abdullah

text: Vuonna 1995 Abdullah nimettiin Afganistanin islamilaisen valtion puhemieheksi. Talibanin valloitettua Kabulin Abdullah toimi Pohjoisen liiton varaulkoministerinä syyskuusta 1997. Bonnin konferenssin jälkeen hänet nimitettiin ulkoministeriksi joulukuussa 2001. Hän piti asemansa myös vuoden 2002 Loya jirgan ja vuoden 2004 presidentinvaalien jälkeen. Hänet erotettiin hallituksesta 2006.


title: Abdullah Abdullah

text: Abdullah Abdullah tuli toiseksi Afganistanin vuoden 2009 presidentinvaalien ensimmäisellä kierroksella. Vaalit olivat laajalti vilpilliset ja istuvan presidentin Hamid Karzain äänistä noin kolmannes mitätöitiin. Vaaleissa oli tarkoitus järjestää toinen kierros jonkinlaisen legitimiteetin saavuttamiseksi. Abdullah Abdullah vetäytyi kuitenkin kokonaan toiselta kierrokselta, jolloin keskusvaalilautakunta julisti Karzain voittaneen.


title: Abdullah Abdullah

text: Vuoden 2014 presidentinvaalissa Abdullahin vastaehdokkaana oli Ashraf Ghani. Alustavan ääntenlaskun mukaan Ghani sai äänten enemmistön toisella kierroksella. Toiseksi tullut Abdullah epäili vaalivilppiä. Neuvottelujen jälkeen ehdokkaat allekirjoittivat vallanjakosopimuksen 21. syyskuuta 2014, jonka mukaan Ghani nousee presidentiksi ja Abdullahista tulee pääministeri.


title: Heavy Metal (lehti)

text: Heavy Metal on yhdysvaltalainen sarjakuvalehti, joka tunnetaan pääosin yhdistäessään synkän fantasian/tieteen erotiikan kanssa. Lehden perusti Leonard Mogel vuonna 1977. Myöhemmin vuonna 1992 Kevin Eastmanin osti lehden omistukseensa ja toimii myös lehden toimitusjohtajana. Lehti ilmestyi suomeksi nimellä Kylmä Metalli vuosina 1985–1988.


title: Heavy Metal (lehti)

text: Leonard Mogel oli Pariisissa esittelemässä National Lampoon sarjakuvan ranskalaista versiota, kun hän huomasi ranskalaisen sci-fi-fantasia lehden Métal Hurlantin. Lehti oli aloittanut julkaisunsa joulukuussa 1974 ja tarkoitti käännettynä "ulvovaa metallia". Mogel onnistui saamaan lisenssin yhdysvaltalaisversioon ja päätti antaa lehdelle uuden nimen Heavy Metal, jonka julkaisut alkoivat huhtikuussa 1977. Lehdessä julkaistiin myös erinäisiä tarinoita englanniksi käännettynä alkuperäisestä Métal Hurlant lehdestä.


title: Heavy Metal (lehti)

text:
Myöhemmin tammikuussa 1992 Teini-ikäiset mutanttininjakilpikonnat sarjakuvan yhteisluonut Eastman osti lehden omistukseensa. Hän korvasi samalla lehden entisen toimittajan Julie Simmons-Lynchin, joka toimi lehden toimittajana vuodesta 1980 lähtien.
Suomalaisista sarjakuvantekijöistä Heavy Metallissa on julkaistu Hannu Kesolan kirjoittama tarina "The Last Laugh" (Heavy Metal #274).


title: Heavy Metal (lehti)

text: Heavy Metalin sarjakuvien pohjalta on julkaistu muun muassa elokuvia ja videopelejä.


title: Ligalize

text: Ligalize (oikea nimi Andrei Vladimirovits Menshikov, s. 30. kesäkuuta 1977 Moskova) on venäläinen rap-artisti. Hänen kappaleitaan ovat mm. Zhizn (Elämä), Budushie Mamy (Tulevat äidit), Stress ja Ya Vernus. Ligalize on yksi kuuluisimmista venäläisistä rap-artisteista.


title: Geneviève

text: Pyhä Geneviève (n. 422–512) on Pariisin suojeluspyhimys, jonka juhlapäivää vietetään 3. tammikuuta. Hän oli hengelliselle elämälle omistautunut hurskas kristitty, jonka elämään liitettiin suuria ihmetekoja. Pyhimyselämäkertansa mukaan hän muun muassa teki vettä sekä öljyä tyhjästä ja antoi sokealle näön. Häneltä varastaneiden puolestaan väitettiin menettäneen näkönsä.


title: Tulen valtakunta

text:
Tulen valtakunta ("Reign of Fire") on 2002 valmistunut toiminta- ja science fiction -filmi, jonka on ohjannut Rob Bowman ja jossa näyttelevät Christian Bale, Matthew McConaughey, Izabella Scorupco ja Gerard Butler.
Elokuva tuotti noin 82 miljoonaa Yhdysvaltain dollaria 60 miljoonan dollarin budjetilla.


title: Amerikkalaiset tuohiveneet

text: Amerikkalaiset tuohiveneet oli Anders Chydeniuksen maisterinväitöskirjan aihe. Chydenius väitteli Turun akatemiassa vuonna 1753. Väitöksen preseksenä eli esimiehenä toimi akatemian talousopin professori Pehr Kalm.


title: Amerikkalaiset tuohiveneet

text: Kalmille "Amerikkalaiset tuohiveneet" oli ensimmäinen hänen johdollaan tehty väitös. Se oli samalla ensimmäisiä julkaisuja, jotka liittyivät hänen Pohjois-Amerikkaan vuosina 1747–1751 tekemäänsä tutkimusmatkaan. Kalmin matkakertomuksen "Resa Til Norra America" ensimmäinen osa ilmestyi muutamaa kuukautta myöhemmin.


title: Amerikkalaiset tuohiveneet

text:
Pehr Kalm rakensi (tai rakennutti) tuohiveneitä Turun akatemiassa jo vuonna 1752, jolloin kuningas Aadolf Fredrik sai Turussa vieraillessaan kunnian kokeilla sellaista. Vielä 1758 Kalmin yliopistopuutarhan tiloissa säilytettiin kahta neljän hengen tuohivenettä.
Pohjois-Amerikan intiaanit käyttivät tuohesta valmistettuja kanootteja jo tuhansia vuosia sitten. Tuohikanoottien varhaisvaiheita tunnetaan kuitenkin huonosti, koska esihistoriallisia kanootteja ei ole säilynyt. Lisäksi ensimmäiset eurooppalaiset kirjasivat vain ylimalkaisia havaintoja; ensimmäiset kanoottien rakennetta erittelevät kuvat ja kuvaukset ovat 1720-luvun puolivälistä. Kalmin ja Chydeniuksen esitykset ovat siis melko varhaisia, joskaan ne eivät tuo juurikaan uutta valaistusta kanoottien historiaan.


title: Amerikkalaiset tuohiveneet

text: Tuohikanoottien kehittymisen perusedellytys oli sopivan puulaadun esiintyminen. Pohjois-Amerikan pohjoisilla alueilla kasvaa koivulaji "Betula papyrifera", josta on mahdollista saada suuria, ehjiä tuohilevyjä, joiden syyt kulkevat vaakasuoraan, mikä tekee levyjen yhteenompelemisen helpommaksi. Lisäksi tuohi on hartsimaista ja sen ansiosta tuoreena elastista, mikä tekee sen muokkaamisen helpoksi. Suomen yleisimmillä koivulajeilla ei näitä ominaisuuksia ole, mikä varmaankin vaikeutti Kalmin ja Chydeniuksen askartelua kanoottien parissa.


title: Amerikkalaiset tuohiveneet

text: Chydeniuksen vakava suhtautuminen tuohiveneeseen on ymmärrettävää, kun se nähdään osana laajempaa vesiliikenteen kehittämiseen tähtäävää ohjelmaa, jota hän kehitti veljensä Samuelin kanssa. Chydeniukset näkivät kunnollisten liikenneväylien aikaansaamisen olevan perusedellytys kaupankäynnin ja elinkeinojen kehitykselle Suomessa. Sisämaa oli lähes kokonaan kehittymätöntä syrjäseutua, josta Pohjanmaa muodosti poikkeuksen juuri liikenteellisen erikoislaatunsa takia. Helppokulkuiset joet ulottivat tervakaupan vaikutusalueen alueille, joilla ei muuten olisi ollut kehittymisen edellytyksiä.


title: Tunturihopeatäplä

text: Tunturihopeatäplä ("Boloria napaea") on täpläperhosten heimoon kuuluva pienehkö päiväperhonen. Laji esiintyy holarktisella alueella. Tunturihopeatäplästä on kuvattu useita alalajeja, joista monia on toisinaan kuvattu myös itsenäisinä lajeina.


title: Tunturihopeatäplä

text: Tunturihopeatäplä esiintyy Euraasian pohjoisosissa Skandien vuoristossa ja paikoitellen tundra-alueilla. Etelämpänä sitä tavataan Keski- ja Etelä-Euroopan vuoristoissa (Pyreneet, Alpit, Apenniinit, Karpaatit, Balkanin vuoristot), Kaukasuksella, Keski Aasian vuoristoissa, Altailla ja Amurin alueella. Pohjois-Amerikassa laji esiintyy Alaskassa, Kanadan luoteisosissa ja Wyomingissa. Suomessa tunturihopeatäplä esiintyy vain pohjoisimmassa Lapissa Enontekiön korkeimmilla tuntureilla ja Utsjoen pohjoisosassa.


title: Tunturihopeatäplä

text: Tunturihopeatäplän etusiiven pituus on yleensä 16–23 mm. Suomessa on mitattu siipien kärkiväliksi 32–42 mm. Naaraat ovat koiraita kookkaampia. Tunturihopeatäplän siipien kirjauksissa on runsaasti muuntelua esiintymisalueen eri osissa.


title: Tunturihopeatäplä

text: Tunturihopeatäplän elinympäristöä ovat tunturialueiden paljakoiden ja koivuvyöhykkeen yläosien kuivat niityt sekä alempana kostea tai soinen maasto. Etelän vuoristoalueilla lajia tavataan puurajan yläpuolella tai lähellä olevilla niityillä, Alpeilla lähes 3 000 metrin korkeuteen asti, Pyreneillä 1 700 metrin yläpuolella.


title: Tunturihopeatäplä

text: Tunturihopeatäplän lentoaika on alalajista riippuen levinneisyysalueen eri osissa ja eri korkeuksilla kesäkuun lopulta elokuuhun yhtenä sukupolvena. Suomessa lentoaika on yleensä heinäkuussa. Tunturihopeatäplä talvehtii toukkana kaksi kertaa ja se koteloituu maahan tai kivien pinnalle.


title: Tunturihopeatäplä

text: Toukan ravintokasveja ovat orvokit ("Viola"), esimerkiksi lapinorvokki ("Viola biflora") ja "Viola calcarata", nurmitatar ("Polygonum viviparum") ja "Polygonum bistortoides".


title: Tucker – mies ja unelma

text: Tucker – mies ja unelma ("Tucker: The Man and His Dream") on Francis Ford Coppolan ohjaama elokuva innovatiivisesta autosuunnittelija Preston Tuckerista. Vuonna 1988 ensi-iltansa saanut tosipohjainen yhdysvaltalaiselokuva kuvaa luovuutta ja intoa puhkuvaa Tuckeria kehittelemässä uutta autoa, joka sisältää uudenaikaisia ja mullistavia ominaisuuksia. Hankkeen rahoittaja odottaa suuria voittoja, ja suuri yleisö malttamattomana ”ihmeautoa”. Oikeudenkäynti kuitenkin heittää varjonsa suuryhtiöistä piittaamattoman toimijan tielle.


title: Tucker – mies ja unelma

text: "Video-oppaassa" vuodelta 1994 Asko Alanen pitää "Tuckeria" häikäisevän tyylikkäänä ja mukaansatempaavana ja antaa sille neljä tähteä viidestä, mikä vastaa sanallista arviota ”erinomainen”. Helena Ylänen näkee "Helsingin Sanomien" ensi-ilta-arviossa elokuvan nerokkaan Coppolan täydellisen alkuperäisenä tuotoksena, joka kertoo paitsi Tuckerin myös Coppolan omaa tarinaa suuren ja konservatiivisen teollisuudenalan toisinajattelijana.


title: Unelmien nainen

text: Unelmien nainen ("Born Yesterday") on Luis Mandokin ohjaama yhdysvaltalainen romanttinen komedia vuodelta 1993. Elokuva kertoo liikemiehestä, joka haluaa sivistää rahvaanomaista rakastajatartaan. Tarina on uudelleenfilmatisointi George Cukorin komediaklassikosta "Eilen syntynyt" (1950).


title: Unelmien nainen

text: Elokuva oli tilaustyö Melanie Griffithille ja Don Johnsonille, jotka olivat naimisissa elokuvan tekoaikana.


title: Unelmien nainen

text: "Video-oppaassa" vuodelta 1994 Bello Romano kutsuu elokuvaa Cukorin komediaklassikon "Eilen syntynyt" vanhahtavaksi ja viihdyttäväksi mutta hengettömäksi kierrätykseksi. Hän antaa "Unelmien naiselle" kaksi tähteä viidestä, mikä vastaa sanallista arviota ”keskinkertainen”.


title: Gjoa Haven

text: Gjoa Haven (, tavumerkeillä ᐃᖃᓗᒃᑑᑦᑎᐊᖅ) on pikkukylä Kanadassa, Nunavutin territoriossa. Kylä sijaitsee Kuningas Williamin saaren kaakkoisosassa, Kitikmeotin alueella. Kylän väkiluku on 1 064 (2006). Kylän nimesi norjalainen tutkimusmatkailija Roald Amundsen ( tai "Gjøan satama"), luoteisväylän etsinnässä käyttämänsä laiva Gjoan mukaan. Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylässä sijaitsee Gjoa Havenin lentoasema.


title: Gjoa Haven

text: Vuonna 1903 Roald Amundsen etsi luoteisväylää ja kartoitti arktisia saaria. Saman vuoden lokakuussa meri alkoi jäätyä, ja hän ankkuroi Gjoa-laivansa nykyisen Gjoa Havenin luonnonsatamaan. Hän kutsui aluetta "maailman parhaimmaksi pieneksi satamaksi". Retkikunta vietti alueella kaksi vuotta, jona aikana Amundsen oppi selviytymistaitoja paikallisilta inuiiteilta. Taidot olivat elintärkeitä hänen myöhemmällä Etelämantereelle suuntautuneella tutkimusmatkallaan. Kylästä käsin hänen retkikuntansa tutki Boothian niemimaata ja etsi magneettisen pohjoisnavan tarkkaa sijaintia. Muutamat paikalliset asukkaat väittävät olevansa sukua Amundsenin retkikunnan jäsenille.


title: Norbit

text: Norbit on vuonna 2007 ensi-iltansa saanut yhdysvaltalainen romanttinen komediaelokuva, jonka on ohjannut Brian Robbins. Elokuvan pääosassa on Eddie Murphy, joka esittää kolmea hahmoa.


title: Norbit

text: Norbit Rice on kiltti ja pieni mies, jolla on iso ja ikävä vaimo. Norbitin lapsuudenrakastettu Kate palaa kotiseudulle ja aikoo ostaa orpokodin, jossa he kumpikin ovat varttuneet.


title: Norbit

text: Elokuva sai vuonna 2007 useita huonoimmiksi elokuviksi valituille annettavia Golden Raspberry -ehdokkuuksia ja -palkintoja.


title: Armoton mies

text: Armoton mies ("Città violenta") on vuonna 1970 ensi-iltansa saanut italialainen elokuva, jonka on ohjannut Sergio Sollima. Päärooleissa näyttelevät Charles Bronson, Jill Ireland ja Telly Savalas. New Orleansissa kuvatun urbaanin rikostrillerin keskeisenä teemana on palkkasurmaajan kosto.


title: Armoton mies

text: "Video-oppaassa" vuodelta 1994 Bello Romano moitti elokuvaa yksioikoiseksi ja kliseiseksi ja antoi sille kaksi tähteä viidestä, mikä vastaa sanallista arviota ”keskinkertainen”.


title: Odessan miehet (elokuva)

text: Odessan miehet ("The Odessa File") on Frederick Forsythin romaaniin perustuva trilleri toimittajasta, joka pääsee entisten SS-miesten salaseuran Odessan jäljille. Vuonna 1974 ensi-iltansa saaneen elokuvan pääosassa näyttelee Jon Voight, sen on ohjannut Ronald Neame ja elokuvan musiikin on säveltänyt Andrew Lloyd Webber. Elokuva on ainoa, jossa nähdään kummatkin Schellin sisarukset, Maria ja Maximilian. Elokuvateknisenä kömmähdyksenä voidaan pitää sitä, että elokuva sijoittuu vuoteen 1963, mutta siinä nähdään useita autoja, jotka ovat valmistuneet vasta 1970-luvulla.


title: Michael Bentine

text:
Michael Bentine (26. tammikuuta 1922 Watford – 26. marraskuuta 1996 Lontoo) oli brittiläinen näyttelijä
Bentine kuului "The Goon Show'n" alkuperäisiin näyttelijöihin, mutta hän lähti sarjasta toisen tuotantokauden jälkeen, ennen kuin sarja oli saavuttanut suurinta suosiotaan. Televisiossa Bentinen menestyksempiin sarjoihin kuului "It's a Square World", joka vuonna 1963 voitti lehdistöpalkinnon Montreux'n Kultainen ruusu -kilpailussa. Elokuvarooleja hänellä oli muun muassa elokuvissa "The Sandwich Man" (1966) ja "The Bachelor of Arts" (1969).


title: Michael Bentine

text: CBE-arvonimen Bentine sai vuonna 1995 työstään viihteen alalla.


title: Birgitta Boucht

text: Karin Birgitta Boucht (s. 27. huhtikuuta 1940 Helsinki) on suomenruotsalainen kirjailija, kääntäjä ja toimittaja. Boucht on koulutukseltaan valtiotieteen maisteri.


title: Birgitta Boucht

text: Boucht on saanut tiedonjulkistamisen valtionpalkinnon 1985 "Fredspostenin" päätoimittajana. Hän on toiminut vapaana kirjailijana vuodesta 1985, ja hänen tuotantonsa on monimuotoinen: hän on julkaissut keskustelupuheenvuoroja, romaaneja, runoja, matkakertomuksia, kirjeenvaihtoa, selkokirjallisuutta ja kuunnelmia.


title: Birgitta Boucht

text: Vuonna 2008 hänelle myönnettiin kunniatohtorin arvonimi Åbo Akademista.


title: Birgitta Boucht

text: Bouchtin teos "Tusenblad, en kvinna som snubblar" oli vuoden 2012 Runeberg-palkintoehdokas. Vuonna 2015 hänelle myönnettiin Tollanderin palkinto muistelmateoksesta "Förklädd och naken" sekä kirjallisesta elämäntyöstä.


title: Marika Parkkomäki

text: Marika Parkkomäki (s. 1. marraskuuta 1969 Karlskoga, Ruotsi) on suomalainen näyttelijä.


title: Marika Parkkomäki

text: Parkkomäki opiskeli näyttelemistä Teatterikorkeakoulun ruotsinkielisen näyttelijäntyön laitoksella ja valmistui vuonna 1991. Valmistumisensa jälkeen hänellä oli viiden vuoden ajan kiinnitys ruotsinkieliseen helsinkiläisteatteriin Viirukseen. Hän siirtyi sittemmin vapaaksi näyttelijäksi, mutta palasi Viirukseen 2000-vuosikymmenellä. Hän on ollut vierailevana näyttelijänä muun muassa Helsingin Kaupunginteatterissa, Lilla Teaternissa ja Åbo Svenska Teaterissa.


title: Marika Parkkomäki

text:
Parkkomäki on näytellyt myös elokuvissa ja televisiosarjoissa. Hänen rooleihinsa lukeutuvat muun muassa Katariina ”Kati” Laineen rooli elokuvassa "Isältä pojalle" (1996) ja televisiosarjassa "Nortia", Angela Andersin rooli televisiosarjassa "Angela ja ajan tuulet" (1999) sekä Hanna Topeliuksen rooli televisiosarjoissa "Harvoin tarjolla" (2008) ja "Maailma on valmis" (2012).
Parkkomäki palkittiin vuonna 1995 Suomi-palkinnolla.
Parkkomäki syntyi suomenkieliseen perheeseen Ruotsissa. Suomeen hän muutti 11-vuotiaana.


title: Noel Edmonds

text: Noel Edmonds (s. 22. joulukuuta 1948 Essex) on brittiläinen radio- ja televisiojuontaja.


title: Noel Edmonds

text: Aikaisemmin Radio Luxembourgilla työskennellyt Edmonds siirtyi vuonna 1969 BBC Radio 1:lle. Television "Top of the Pops" -ohjelmaa hän juonsi ensimmäisen kerran vuonna 1972. Edmondsin muiden televisiotöiden joukkoon kuuluvat muun muassa "Top Gear" (1979), "Juke Box Jury" (1979) ja "Time of Your Life" (1983).


title: Noel Edmonds

text: Vuonna 1991 alkanut "Noel's House Party " sai parhaimmillaan yli 15 miljoonaa katsojaa. Myöhemmin Edmonds on juontanut muun muassa ohjelmia "The Curse of Noel Edmonds" (2004) ja "Deal or No Deal" (2005-), jota tällä hetkellä Edmonds juontaa Channel 4:n esittämänä.


title: Maka Kotto

text: Maka Kotto (s. 7. joulukuuta 1961 Douala) on kamerunilaissyntyinen näyttelijä ja poliitikko, joka istui vuosina 2004–2008 Kanadan edustajainhuoneessa Saint-Lambert'n québeciläisestä vaalipiiristä valittuna. Vuonna 2008 hänet valittiin Québecin kansalliskokoukseen Bourget'n vaalipiiristä. Hän on vaikuttanut Bloc Québécois - ja Parti Québécois -puolueissa.


title: Maka Kotto

text: Kotto opiskeli Ranskassa. Hän on näyttelijän urallaan esiintynyt muun muassa Raoul Peckin elokuvassa "Lumumba" (2000) Joseph Kasa-Vubun roolissa.


title: Lähi-idän PPNA-kausi

text: Lähi-idän PPNA-kausi 10300 - 8800 cal. eaa. oli aikaa, jolloin maanviljely otti ensi askeleitaan Lähi-idässä. Asutuskeskukset olivat suurempia kuin Natuf-kaudella. Kaudella kerättiin tehostetusti villiviljaa tai viljeltiin viimeistään kauden loppuun mennessä. Viljely ei ollut ainoa elinkeino. Mutatiilitalot olivat yleensä pyöreitä, mutta neliömäiset ilmestyivät kaudella. Saviastioita ei tunnettu. Anatoliasta tuotiin obsidiaania kivityökalujen raaka-aineeksi. Ajalta on peräisin muun muassa Jerikon linnoitettu esihistoriallinen kylä


title: Lähi-idän PPNA-kausi

text:
Niomitys PPNA tulee englannin kielen sanoista "Pre Pottery Neolithic A", "esikeraaminen neoliittinen A". Neoliittinen tarkoittaa nuorempaa kivikautta, jolloin viljeltiin maata. Joskus kaudesta on käytety nimitystä "Lähi-idän protoneoliittinen kausi".
Protoneoliittisia löytöpaikkoja on Lähi-idässä harvemmassa kuin natufilaisa tai seuraavan PPNB:n paikkoja. Protoneoliittinen eli PPNA-kausi oli noin 9500–8500 eaa. Ehkä kauden lopulla syntyi maanviljely vuosien 9000–8500 eaa. välillä. Jotkut kauden keskuksista olivat jopa 3 ha kokoisia.


title: Lähi-idän PPNA-kausi

text: Kivikirveitä ja sirppejä valmistettiin yhä enemmän. Kiillotetut kivikirveet ilmestyivät, mutta nuolenkärkiä ja sirpinteriä valmistettiin piikivistä.


title: Lähi-idän PPNA-kausi

text:
Talot olivat yleensä pohjakaavaltaan ympyröitä. Esimerkiksi Jerikossa lähteen lähellä oli 5-metrisiä pyöreitä taloja, jotka olivat puoliksi maan alla ja joihin vei lyhyet portaat niin kuin aiempiin Natufin taloihinkin. Talot oli tehty mutatiilistä, joiden toinen puoli oli pyöreämpi.
Neliömäiset ilmestyivät tällä ajalla Tell Mureybatissa. Noin 9200 kalenterivuotta eaa. rakennettiin joissain paikoissa pyöreänurkkaisia neliömäisiä taloja. Talot olivat puoliksi maanalaisia.


title: Lähi-idän PPNA-kausi

text: Mutatiili, alussa kakun muotoinen planokonveksitiili keksittiin. Kalkkikivilaastia käytettiin lattioissa ja seinissä. Esihistoriallisen Jerikon ensimmäinen muuri, kylät tyypillisesti 650 m² – 1 ha, mutta Jerikossa 3-4 ha


title: Lähi-idän PPNA-kausi

text: Jeriko rakennettiin esikeraamisella neoliittisella ajalla noin 25 kertaa. Jeriko kattoi 3-4 ha alan, ja siellä asui 300-4000, ehkä noin 1500 ihmistä. Paikka oli linnoitettu jykevällä kivimuurilla ja tornilla. Muurissa oli 10 000 tonnia kiveä. Jerikossa joko viljeltiin maata tai kerättiin villiä viljaa, ja metsästettiin, ei pidetty kotieläimiä.


title: Lähi-idän PPNA-kausi

text: Kaudella viljeltiin villejä viljalajeja, domestikaatiomuutoksia ei näy. Villien kasvien viljely alkoi viimeistään 9500-9000 cal eaa., jääkauden jälkeen, jolloin villiohra ja ainkorn yleistyivät Lähi-idässä.


title: Lähi-idän PPNA-kausi

text: Varhaista viljelyn kehitystä on tutkittu mm Jerf el-Ahmarissa, josta on löydetty merkkejä villiohran jyvämäärän ja ohranhyvän kasvusta noin 9500-8500 cal. eaa.. Qaramelista on löydetty keskimäärin 20% domestikoitua einkornia, loput villiä.


title: Lähi-idän PPNA-kausi

text: Ensimmäinen merkki villeistä viljalajeista luonnollisen asuinalueen ympäristöstä on löydetty pohjois-Syyriasta ajalta 9000 eaa..


title: Lähi-idän PPNA-kausi

text: Ehkä jo ennen kauden alkua, ehkä aivan kauden lopussa noin 9000 cal. eaa. kesytettiin lammas ja vuohi Anatolian vuorilta Zagrokseen ulottuvalla alueella.


title: Lähi-idän PPNA-kausi

text: Haudoissa kallo poistettiin yleisesti ruumiista mikä saattaa kertoa kuolleiden palvonnasta. Kuolleiden kallo irrotettiin ja päällystettiin savella. Ihmiset haudattiin talojen lattioiden alle.


title: Lähi-idän PPNA-kausi

text: Noin 9000-8500 eaa. ilmestyivät laajalle saviset naisveistokset, "äitijumalattaret", joissa oli yleensä korostuneet seksuaaliset ja hedelmällisyyspiirteet. Nämä liittyivät karjan päiden esitykseen arkkitehtuurissa Jerf el Ahmarissa ja Mureybatissa Syyriassa noin 9000-8500 eaa.


title: Lähi-idän PPNA-kausi

text: Vanhoista luista mitattujen geenien mukaan PPNA-kansoilla oli ainakin isälinjan haploryhmän tyypit E-Z830, H2 ja G2. Ehkä myös J, T, LT, I2, R1.


title: Lähi-idän PPNA-kausi

text: Kauden alalajeja olivat:


title: Äänisniemi

text: Äänisniemi () on Venäjällä Karjalan tasavallassa sijaitseva noin 12 000 neliökilometrin laajuinen niemimaa, joka muodostaa erikoisen luonnonmaantieteellisen ja kulttuurihistoriallisen alueen.


title: Äänisniemi

text: Ääniseen työntyvän niemimaan luontoa hallitsevat jääkauden luoteis-kaakkoissuunnassa muovaamat kapeat harjut ja järvet. Alueeseen kuuluvat myös niemen eteläpuolella sijaitsevat saaret. Hedelmällisen maaperänsä ja leudon ilmastonsa ansiosta Äänisniemi soveltuu hyvin maanviljelyyn ja sen kasvimaailma on poikkeuksellisen rikas. Hyötykaivannaisiin kuuluvat vanadiini ja seudulle ominainen šungiitti.


title: Äänisniemi

text: Alueelta on löydetty Peurasaaren mesoliittikautinen asuinpaikka sekä Peurasaaren kalmisto. Äänisniemellä asui saamelaisia sekä vepsäläisiä ja karjalaisia, jotka myöhemmin sulautuivat keskiajalla saapuneisiin venäläisiin. 1400-luvun alussa perustettiin Paleostrovin ja 1500-luvun alussa Kliimon (Klimetskin) luostarit. Yksi Solovetskin luostarin perustajista, munkki Sosima, oli kotoisin Tolvojasta. Sunkulainen Daniil Vikulin perusti Uikujoen vanhauskoisyhteisön. Tärkeiden kauppareittien risteyksessä sijainneesta Sungusta muodostui huomattava markkinapaikka. Seudulla kehittyi ainutlaatuinen venäläinen kansankulttuuri, joka vepsäläis- ja karjalaisvaikutteiden ohella säilytti paljon muinaisia novgorodilaisia piirteitä. Äänisniemi on kuuluisa puuarkkitehtuuristaan, joka on parhaiten säilynyt Kižin saaren museoalueella. 1800-luvulla seudulta kerättiin runsaasti satuja ja bylinoita.


title: Äänisniemi

text: 1920-luvulle saakka Äänisniemi jakautui Heinälahden, Sungun, Suurlahden ja Tolvojan kuntiin. Vuonna 1927 muodostettiin Äänisniemen piiri, joka vuonna 1959 liitettiin Karhumäen piiriin. Nykyiset kunnat ovat Sunku, Suurlahti ja Tolvoja. Maatalouden keskittymisen ja maaltapaon seurauksena monet kylät ovat jääneet autioiksi.


title: Kompleksometrinen titraus

text: Kompleksometrinen titraus on yksi titrausmenetelmistä. Sitä käytetään analyyttisen kemian kvantitatiivisessa analyysissä metalli-ionien konsentraation määrittämiseen.


title: Kompleksometrinen titraus

text: Kompleksometrinen titraus perustuu kemiallisten kompleksien hajoamiseen ja niiden muodostumiseen uudelleen. Tutkittavassa liuoksessa on kompleksometristä indikaattoria, joka muodostaa värikkään yhdisteen liuoksen metalli-ionien kanssa. Tutkittava liuos titrataan aineella, joka muodostaa hyvin voimakkaasti komplekseja tutkittavien ionien kanssa. Tällainen aine on useimmiten EDTA eli etyleenidiamiinitetraetikkahappo tai sen natriumsuola. EDTA sitoo itseensä indikaattorin sitoutuneet kationit ja indikaattorin värin muuttuessa pysyvästi on titrauksen ekvivalenttikohta saavutettu. EDTA:n kulutuksen avulla voidaan laskea ionien konsentraatio. Titrauksessa tapahtuva reaktio voidaan kirjoittaa seuraavasti:


title: Kompleksometrinen titraus

text: Reaktioyhtälössä HY tarkoittaa kompleksinmuodostajaa yleisessä muodossaan.


title: Kompleksometrinen titraus

text: Titrauksen vaatimuksena on, että muodostuva kompleksi on hyvin helposti veteen liukeneva. Kompleksometrisessa titrauksessa on pH hyvin merkityksellinen. Usein titrauksen aikana liuoksen pH pidetään ammoniakkipuskuriliuoksen avulla arvossa 10. Matalammassa pH:ssa EDTA-molekyyliin sitoutuisi metallikationin sijasta oksoniumioni ja emäksisemmissä olosuhteissa esimerkiksi magnesium saostuisi magnesiumhydroksidina. Titraus-pH riippuu myös käytettävästä indikaattorista. Esimerkiksi usein käytetty eriokromimusta T ei toimi happamuuden ollessa alle 8, toisaalta ksylenolioranssi on käyttökelvoton pH:n ollessa yli 6. Myös kompleksin pysyvyys riippuu pH:sta. Alumiinikompleksit ovat pysyvimmillään pH:n ollessa alle 3. Tätä voidaan käyttää hyödyksi tutkimuksissa; säätämällä pH sopivaksi juuri tietyn metallin komplekseille, eivät liuoksessa mahdollisesti olevat muut metallit häiritse sitä.


title: Kompleksometrinen titraus

text: Kompleksometrinen indikaattori valitaan tutkittavan ionin mukaan. Usein käytettyjä indikaattoreita ovat muun muassa eriokromimusta T, ksylenolioranssi ja mureksidi.


title: Kompleksometrinen titraus

text: Veden kovuuden aiheuttavat pääasiassa kalsium- ja magnesiumionit. Veden kovuuden määritys on yksi yleisimmin käytetyistä kompleksometrisen titrauksen sovelluksista. Titrauksessa indikaattorina käytetään eriokromimusta T:tä tai kalmagiittiä. Tutkittava liuos titrataan EDTA:lla. Kummatkin indikaattorit muuttavat väriään punaisesta siniseksi, kun titrauksen ekvivalenttikohta on saavutettu.


title: Vastine

text: Vastine eli vastaus tarkoittaa Suomen prosessioikeudessa vastaajan antamaa selitystä häntä vastaan tuomioistuimessa nostetun kanteen vuoksi. Vastaajan pitää vastineessaan ilmoittaa, myöntääkö hän kanteen oikeaksi vai vastustaako hän sitä. Vastineessa vastaaja voi esittää myös vaatimuksensa oikeudenkäyntikuluista.


title: Vastine

text: Vastaukseen voi sisältyä asiaväite, prosessiväite tai tunnustaminen. Asiaväitteitä ovat näyttöväite, oikeusväite ja vastatosiseikka. Asiaväitteen esittämällä vastaaja pyrkii siihen, että tuomioistuin hylkäisi kanteen. Prosessiväitteen tekemisellä hän pyrkii estämään tuomioistuinta ottamasta kannetta lainkaan tutkittavakseen. Tunnustamisella vastaaja tunnustaa jonkun kantajan esittämän oikeustosiseikan eli toisin sanoen myöntää, että kantajan esittämä kannetta tukeva väite pitää paikkansa.


title: Vastine

text: Alioikeudessa vastaus annetaan kirjallisesti tai harvemmin suullisesti. Hovioikeudessa ja korkeimmassa oikeudessa vastine annetaan kirjallisena vastinekirjelmänä. Vastineen antaminen ei ole pakollista, mutta mielipiteensä lausumatta jättäminen voi aikaansaada vastaajalle epäedullisen tuomion. Oikeudenkäymiskaari käyttää vastineen sijasta sanaa vastaus. Sanaa vastine voidaankin pitää hieman epätarkkana kielenkäyttönä, vaikka sana on yleisesti käytössä.


title: Vastine

text: Vastaajaa kehotetaan vastauksessaan


title: Isak Hirvonen

text: Isak Hirvonen (25. toukokuuta 1838 Laukaa – 16. tammikuuta 1907 Lapinlahti) oli suomalainen kanttori ja kansanrunoilija. Hirvonen kirjoitti myös nimimerkeillä "Kansalainen", "I. H." ja "I. H-nen".


title: Isak Hirvonen

text: Hirvosen vanhemmat olivat Juho Hirvonen ja Anna-Maria Sirkka. Hän asui Lapinlahdella vuodesta 1864 ja oli siellä pitäjän kanttorina. Runojen ohella hän kirjoitti myös ajankohtaisista aiheista muun muassa Savo-lehteen. Isak Hirvonen laati 1870-luvulla Lapinlahdesta pitäjänkuvauksen.


title: Asiamies

text: Asiamies (, aiemmin: ) on henkilö, jonka päämies on valtuuttanut tekemään puolestaan jotakin, esimerkiksi tekemään jonkin oikeustoimen tai edustamaan päämiestä oikeudenkäynnissä tai viranomaisen luona. Asiamies ei ole työsuhteessa päämieheen. Asiamies tekee valtuutuksensa rajoissa valtuuttajan nimissä oikeustoimen, jonka perusteella valtuuttaja tulee oikeutetuksi ja velvoitetuksi kolmanteen henkilöön nähden. Asiamiehiä ovat esimerkiksi asianajaja, kauppaedustaja, huolitsija ja komissionsaaja. Virastoilla, säätiöillä ja yhdistyksillä on usein asiamies, joka edustaa niitä tuomioistuimessa tai virastossa. Oikeudenkäyntiasiamieheksi kutsutaan henkilöä, joka edustaa tai avustaa asianosaista tuomioistuimessa.